Avis juridique important

|

32000D0223

2000/223/ΕΚ: Απόφαση του Συμβουλίου, της 13ης Μαρτίου 2000, για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών

Επίσημη Εφημερίδα αριθ. L 071 της 18/03/2000 σ. 0024 - 0024

ΑΠΟΦΑΣΗ ΤΟΥ ΣΥΜΒΟΥΛΙΟΥτης 13ης Μαρτίου 2000για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών(2000/223/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27 παράγραφος 1,τη σύσταση της Ευρωπαϊκής Κεντρικής Τράπεζας ("ΕΚΤ") της 21ης Φεβρουαρίου 2000,Εκτιμώντας τα ακόλουθα:(1) Οι λογαριασμοί της ΕΚΤ και των εθνικών κεντρικών τραπεζών ελέγχονται από ανεξάρτητους εξωτερικούς ελεγκτές τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.(2) Το διοικητικό συμβούλιο της ΕΚΤ συνέστησε στο Συμβούλιο να εγκρίνει την αντικατάσταση, από το οικονομικό έτος 2000 και εφεξής, ενός εκ των εξωτερικών ελεγκτών της Deutsche Bundesbank οι οποίοι είχαν εγκριθεί από το Συμβούλιο με την απόφασή του 1999/70/ΕΚ(1).(3) Η σύσταση του διοικητικού συμβουλίου είναι σκόπιμο να ακολουθηθεί,ΑΠΟΦΑΣΙΖΕΙ:Άρθρο 1Το άρθρο 1 παράγραφος 2 της απόφασης 1999/70/ΕΚ αντικαθίσταται από το ακόλουθο κείμενο: "2. Η KPMG Deutsche Treuhand - Gesellschaft AG και η Ernst and Young Deutsche Allgemeine Treuhand AG εγκρίνονται ως εξωτερικοί ελεγκτές της Deutsche Bundesbank για τους ετήσιους λογαριασμούς, από το οικονομικό έτος 2000 και εφεξής."Άρθρο 2Η παρούσα απόφαση κοινοποιείται στην ΕΚΤ.Άρθρο 3Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 13 Μαρτίου 2000.Για το ΣυμβούλιοΟ ΠρόεδροςJ. PINA MOURA(1) ΕΕ L 22 της 29.1.1999, σ. 69.


title: Απόφαση του Ευρωπαϊκού Κοινοβουλίου, της 23ης Απριλίου 2009, σχετικά με την απαλλαγή για την εκτέλεση του προϋπολογισμού της Ευρωπαϊκής Αρχής για την Ασφάλεια των Τροφίμων για το οικονομικό έτος 2007

text:
               26.9.2009

               EL

               Επίσημη Εφημερίδα της Ευρωπαϊκής Ένωσης

               L 255/185

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   σχετικά με την απαλλαγή για την εκτέλεση του προϋπολογισμού της Ευρωπαϊκής Αρχής για την Ασφάλεια των Τροφίμων για το οικονομικό έτος 2007
   (2009/675/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2007 συνοδευόμενη από τις απαντήσεις της Αρχής (2),

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185 αυτού,

               —

               έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (4), και ιδίως το άρθρο 44 αυτού,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 αυτού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής περιβάλλοντος, δημόσιας υγείας και ασφάλειας των τροφίμων (Α6-0172/2009),

               1.

               χορηγεί απαλλαγή στο διευθύνοντα σύμβουλο της Ευρωπαϊκής Αρχής για την Ασφάλεια των Τροφίμων όσον αφορά την εκτέλεση του προϋπολογισμού της Αρχής για το οικονομικό έτος 2007·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στον διευθύνοντα σύμβουλο της Ευρωπαϊκής Αρχής για την Ασφάλεια των Τροφίμων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο γενικός γραμματέας

         Klaus WELLE

      (1)  ΕΕ C 278 της 31.10.2008, σ. 35.

      (2)  ΕΕ C 311 της 5.12.2008, σ. 100.

      (3)  ΕΕ L 248 της 16.9.2002, σ. 1.

      (4)  ΕΕ L 31 της 1.2.2002, σ. 1.

      (5)  ΕΕ L 357 της 31.12.2002, σ. 72.
   ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή για την εκτέλεση του προϋπολογισμού της Ευρωπαϊκής Αρχής για την Ασφάλεια των Τροφίμων για το οικονομικό έτος 2007
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2007 συνοδευόμενη από τις απαντήσεις της Αρχής (2),

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185 αυτού,

               —

               έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (4), και ιδίως το άρθρο 44,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 αυτού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής περιβάλλοντος, δημόσιας υγείας και ασφάλειας των τροφίμων (Α6-0172/2009),

               Α.

               λαμβάνοντας υπόψη ότι το Ελεγκτικό Συνέδριο αναφέρει πως έλαβε εύλογη διαβεβαίωση όσον αφορά την αξιοπιστία των ετήσιων λογαριασμών για το οικονομικό έτος 2007 και το ότι οι υποκείμενες πράξεις είναι, στο σύνολό τους, νόμιμες και κανονικές,

               Β.

               λαμβάνοντας υπόψη ότι στις 22 Απριλίου 2008 το Κοινοβούλιο χορήγησε απαλλαγή στον διευθύνοντα σύμβουλο της Ευρωπαϊκής Αρχής για την Ασφάλεια των Τροφίμων όσον αφορά την εκτέλεση του προϋπολογισμού της Αρχής για το οικονομικό έτος 2006 (6), στο δε συνοδευτικό ψήφισμα της απόφασης περί απαλλαγής, μεταξύ άλλων:

                           —

                           σημειώνει ότι η υποχρησιμοποίηση πιστώσεων πληρωμών το 2006 κατά κύριο λόγο σχετίζεται με τις δυσκολίες που αντιμετωπίζει η Αρχή στην πρόσληψη επιστημονικού προσωπικού υψηλής ειδικεύσεως στην Πάρμα· τονίζει ότι μόλις τα δύο τρίτα των 250 θέσεων που διατίθενται δυνάμει του οργανογράμματος της Αρχής είχαν πληρωθεί έως τα τέλη του έτους 2006· υπογραμμίζει ότι η έλλειψη προσωπικού φέρει ως αποτέλεσμα χαμηλότερο επίπεδο δαπανών για τους επιχειρησιακούς πόρους,

                           —

                           σημειώνει ότι το 2006 τα ποσοστά πληρωμών για πιστώσεις που προορίζονταν για διοικητικές δαπάνες ανέρχονταν σε 56 % και για τις πιστώσεις λειτουργίας σε 50 %· ότι το 20 % των πιστώσεων που μεταφέρθηκαν από το οικονομικό έτος 2005 ακυρώθηκαν στα τέλη του 2006· και ότι έγιναν πολλές μεταφορές με υψηλή συγκέντρωση στα τέλη του έτους·

               1.

               επισημαίνει τη διαπίστωση του Ελεγκτικού Συνεδρίου ότι πιστώσεις ύψους 8 600 000 ευρώ μεταφέρθηκαν στο 2008 και 4 800 000 ευρώ ακυρώθηκαν· σημειώνει ότι η κατάσταση αυτή οφειλόταν εν μέρει στην καθυστερημένη έγκριση και εκτέλεση του ετήσιου προγράμματος εργασίας σχετικά με τις επιχορηγήσεις για το οικονομικό έτος 2007· σημειώνει ότι οι πιστώσεις που μεταφέρθηκαν από το προηγούμενο έτος ανήλθαν σε 7 900 000 ευρώ εκ των οποίων 4 500 000 ευρώ προορίζονταν για επιχειρησιακές δραστηριότητες· σημειώνει ότι πάνω από 25 % των πιστώσεων που μεταφέρθηκαν για επιχειρησιακές δραστηριότητες χρειάστηκε να ακυρωθούν στο τέλος του έτους·

               2.

               εκφράζει την ανησυχία του για τη διαπίστωση του Ελεγκτικού Συνεδρίου ότι αυτή η κατάσταση είναι ασύμβατη με την αρχή της ετήσιας διάρκειας και δείχνει αδυναμίες κατά τον προγραμματισμό και την κατάρτιση του προϋπολογισμού της Αρχής·

               3.

               σημειώνει την απάντηση της Αρχής ότι έλαβε μερικά μέτρα το 2008 για να βελτιώσει τη διαχείριση του προϋπολογισμού όπως υποδείγματα, υπόμνημα και επιπρόσθετη διοικητική στήριξη για την επιτάχυνση της σύναψης επιχορηγήσεων·

               4.

               σημειώνει την απάντηση της αρχής όσον αφορά τις πιστώσεις που μεταφέρθηκαν ότι το ποσοστό μεταφοράς (17-18 %) μειώθηκε σε σύγκριση με το 2006 (22 %)· σημειώνει ωστόσο, από τους τελικούς λογαριασμούς, ότι το πραγματικό ύψος της μεταφοράς αυξήθηκε από 7 900 000 ευρώ το 2006 σε 8 600 000 ευρώ το 2007·

               5.

               ζητεί από την Αρχή να δώσει συνέχεια στις παρατηρήσεις του Ελεγκτικού Συνεδρίου και να συνεχίσει τις προσπάθειες για βελτίωση και επίσπευση της εκτέλεσης του προϋπολογισμού· ζητεί τα μέτρα που θα ληφθούν στο πλαίσιο αυτό να προσδιορίζονται στην ετήσια έκθεση της Αρχής για το 2008·

               6.

               σημειώνει τη διαπίστωση του Ελεγκτικού Συνεδρίου ότι η Αρχή χειρίσθηκε συνεισφορά που ελήφθη από την Επιτροπή για την προετοιμασία της προσχώρησης της Κροατίας και της Τουρκίας ως κανονική επιχορήγηση μολονότι θα έπρεπε να την είχε χειρισθεί ως έσοδα για ειδικό προορισμό·

               7.

               σημειώνει την απάντηση της Αρχής ότι από το 2008 όλες οι ειδικές συνεισφορές έχουν καταχωρηθεί ως έσοδα για ειδικό προορισμό·

               8.

               σημειώνει τη διαπίστωση του Ελεγκτικού Συνεδρίου όσον αφορά τις αδυναμίες στη διαχείριση αποστολών και τον υψηλό αριθμό και αξία των εξαιρέσεων·

               9.

               σημειώνει την απάντηση της Αρχής ότι η κατάσταση αυτή έχει σχέση με συγκεκριμένη μονάδα στην οποία έκτοτε έχουν πραγματοποιηθεί οργανωτικές αλλαγές·

               10.

               σημειώνει ότι το 2007 ήταν το πέμπτο έτος λειτουργίας για την Αρχή·

               11.

               υπογραμμίζει τον ρόλο που διαδραματίζει η Αρχή παρέχοντας ανεξάρτητες επιστημονικές συμβουλές επί παντός θέματος με άμεσο ή έμμεσο αντίκτυπο στην ασφάλεια των τροφίμων, περιλαμβανομένων της υγείας και της ορθής μεταχείρισης των ζώων και της προστασίας των φυτών, ρόλο ο οποίος καθίσταται όλο και περισσότερο απαραίτητος δεδομένων των ανησυχιών των καταναλωτών και της ανάγκης για ορθή κοινοποίηση επιστημονικών συμβουλών·

         Συνέχεια που δόθηκε σε προηγούμενες διαδικασίες απαλλαγής

               12.

               συγχαίρει την Αρχή για το γεγονός ότι κατάφερε να πληρώσει 273 από τις 300 θέσεις που προβλέπονταν στον πίνακα προσωπικού της αφού είχε αντιμετωπίσει δυσκολίες στην πρόσληψη επιστημονικού προσωπικού υψηλής ειδίκευσης στην Πάρμα για μερικά έτη·

               13.

               παρατηρεί ότι το ειδικό για το προσωπικό κονδύλιο έφθασε σε ποσοστό εκτέλεσης 95 % αντί του προβλεπομένου 97 %· σημειώνει ωστόσο ότι η Αρχή συνέχιζε να έχει δυσκολίες στην πρόσληψη επιστημονικού προσωπικού με υψηλά προσόντα στην Πάρμα·

               14.

               όσον αφορά το προσωπικό παραπέμπει στην έρευνα που πραγματοποιήθηκε μεταξύ των υπαλλήλων στα τέλη του έτους 2007· ενθαρρύνει τη διοίκηση της EFSA να διεξάγει αυτή την έρευνα επί τακτικής βάσεως και να ενσωματώσει τα αποτελέσματα που απορρέουν από αυτή στη διαχείριση του προσωπικού και το καθημερινό της έργο·

               15.

               σημειώνει ότι αδυναμίες στις διαδικασίες προσλήψεων είχαν επισημανθεί επανειλημμένως κατά τις προηγούμενες απαλλαγές και επισημαίνονται ξανά και στην τρέχουσα έκθεση του Ελεγκτικού Συνεδρίου·

               16.

               ζητεί από την Αρχή να ευθυγραμμίσει προς τους ισχύοντες κανόνες τις διαδικασίες προσλήψεων επειγόντως·

               17.

               σημειώνει ότι, όπως και κατά τις προηγούμενες διαδικασίες απαλλαγής, η Αρχή δέχεται επικρίσεις από το Ελεγκτικό Συνέδριο για τη μη συμμόρφωσή της προς τους κανόνες σύναψης συμβάσεων σε μερικές περιπτώσεις· ζητεί επομένως από την Αρχή να δώσει ιδιαίτερη προσοχή στη συμμόρφωση προς τους κανόνες σύναψης συμβάσεων·

               18.

               ζητεί από την Αρχή να δώσει λεπτομερή στοιχεία στην ετήσια έκθεση δραστηριοτήτων για το 2008 σχετικά με τα μέτρα που θα λάβει για την επανόρθωση των ελλείψεων στους τομείς των προσλήψεων και των συμβάσεων προμηθειών·

               19.

               σημειώνει ότι ο διευθύνων σύμβουλος της Αρχής ανέλαβε τον ρόλο συντονιστή του δικτύου των οργανισμών την 1η Μαρτίου 2009·

               20.

               για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής παραπέμπει στο ψήφισμά του της 23ης Απριλίου 2009 σχετικά με τη δημοσιονομική διαχείριση των οργανισμών της ΕΕ (7).

      (1)  ΕΕ C 278 της 31.10.2008, σ. 35.

      (2)  ΕΕ C 311 της 5.12.2008, σ. 100.

      (3)  ΕΕ L 248 της 16.9.2002, σ. 1.

      (4)  ΕΕ L 31 της 1.2.2002, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 88 της 31.3.2009, σ. 184.

      (7)  Βλέπε σελίδα 206 της παρούσας Επίσημης Εφημερίδας.


title: Απόφαση της Επιτροπής, της 21ης Ιουνίου 2012 , σχετικά με τον διορισμό ανεξάρτητων επιστημονικών εμπειρογνωμόνων στην επιτροπή για την εκτίμηση της επικινδυνότητας στο πλαίσιο της φαρμακοεπαγρύπνησης  Κείμενο που παρουσιάζει ενδιαφέρον για τον ΕΟΧ

text:
               22.6.2012

               EL

               Επίσημη Εφημερίδα της Ευρωπαϊκής Ένωσης

               C 182/9

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 21ης Ιουνίου 2012
   σχετικά με τον διορισμό ανεξάρτητων επιστημονικών εμπειρογνωμόνων στην επιτροπή για την εκτίμηση της επικινδυνότητας στο πλαίσιο της φαρμακοεπαγρύπνησης
   (Κείμενο που παρουσιάζει ενδιαφέρον για τον ΕΟΧ)
   2012/C 182/06
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση κοινοτικών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων (1), και ιδίως το άρθρο 61α παράγραφος 1,
   Εκτιμώντας τα ακόλουθα:

               (1)

               Το άρθρο 61α παράγραφος 1 του κανονισμού (ΕΚ) αριθ. 726/2004 απαιτεί να διορίζει η Ευρωπαϊκή Επιτροπή έξι ανεξάρτητους επιστημονικούς εμπειρογνώμονες ως μέλη της επιτροπής για την εκτίμηση της επικινδυνότητας στο πλαίσιο της φαρμακοεπαγρύπνησης.

               (2)

               Το άρθρο 61α παράγραφος 1 του κανονισμού (ΕΚ) αριθ. 726/2004 προβλέπει ότι η Ευρωπαϊκή Επιτροπή διορίζει τα εν λόγω μέλη με σκοπό να διασφαλίζεται ότι υπάρχει η κατάλληλη εμπειρογνωμοσύνη στο πλαίσιο της επιτροπής.

               (3)

               Σύμφωνα με το άρθρο 61α παράγραφος 1 του κανονισμού (ΕΚ) αριθ. 726/2004, η Ευρωπαϊκή Επιτροπή προέβη σε δημόσια πρόσκληση εκδήλωσης ενδιαφέροντος.

               (4)

               Τα μέλη της επιτροπής πρόκειται να διοριστούν για τριετή περίοδο η οποία αρχίζει στις 2 Ιουλίου 2012 και μπορεί να παραταθεί μία φορά.

               (5)

               Εφόσον ένας ανεξάρτητος επιστημονικός εμπειρογνώμονας που διορίστηκε βάσει της παρούσας απόφασης δεν είναι πλέον σε θέση να συμβάλλει αποτελεσματικά στις εργασίες της επιτροπής ή παραιτείται, η Ευρωπαϊκή Επιτροπή δύναται να αντικαταστήσει το εν λόγω μέλος, για την υπόλοιπη διάρκεια της θητείας του, με έναν από τους εμπειρογνώμονες των οποίων τα ονόματα περιλαμβάνονται στον κατάλογο εφεδρικών μελών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την παρούσα απόφαση, τα κατωτέρω πρόσωπα διορίζονται ως μέλη της επιτροπής για την εκτίμηση της επικινδυνότητας στο πλαίσιο της φαρμακοεπαγρύπνησης για τριετή θητεία που αρχίζει στις 2 Ιουλίου 2012:

               —

               Jane Ahlqvist RASTAD,

               —

               Marie Louise DE BRUIN,

               —

               Stephen J. W. EVANS,

               —

               Brigitte KELLER-STANISLAWSKI,

               —

               Hervé LE LOUET,

               —

               Lennart WALDENLIND.

         Άρθρο 2
   Με την παρούσα απόφαση, τα κατωτέρω πρόσωπα εγγράφονται σε εφεδρικό κατάλογο κατά σειρά εκλογής:

               —

               Thierry TRENQUE,

               —

               Μιχαήλ ΘΕΟΔΩΡΑΚΗΣ,

               —

               Giampiero MAZZAGLIA,

               —

               Marie-Christine PERAULT-POCHAT,

               —

               Annemarie HVIDBERG HELLEBEK.

      Βρυξέλλες, 21 Ιουνίου 2012.

            Για την Επιτροπή

         John DALLI

            Μέλος της Επιτροπής

      (1)  ΕΕ L 136 της 30.4.2004, σ. 1.


Avis juridique important

|

31997D0571

97/571/ΕΚ: Απόφαση της Επιτροπής της 22ας Ιουλίου 1997 για τη γενική τυποποιημένη μορφή της ευρωπαϊκής τεχνικής έγκρισης για δομικά προϊόντα (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 236 της 27/08/1997 σ. 0007 - 0013

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Ιουλίου 1997 για τη γενική τυποποιημένη μορφή της ευρωπαϊκής τεχνικής έγκρισης για δομικά προϊόντα (Κείμενο που παρουσιάζει ενδιαφέρον για τον ΕΟΧ) (97/571/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), όπως τροποποιήθηκε από την οδηγία 93/68/ΕΟΚ (2), και ιδίως το παράρτημα ΙΙ,Εκτιμώντας:ότι το άρθρο 8 της οδηγίας 89/106/ΕΟΚ ορίζει ότι για ορισμένα προϊόντα μπορεί να χορηγείται ευρωπαϊκή τεχνική έγκριση, ειδικότερα δε στην περίπτωση των προϊόντων για τα οποία δεν υπάρχει εναρμονισμένο πρότυπο ούτε αναγνωρισμένο εθνικό πρότυπο, ούτε έχει ανατεθεί εντολή εκπόνησης εναρμονισμένου προτύπου, καθώς και των προϊόντων που διαφέρουν σημαντικά από τα εναρμονισμένα ή τα αναγνωρισμένα εθνικά πρότυπα 7ότι με την απόφαση 94/23/ΕΚ της Επιτροπής (3) προβλέφθηκε η καθιέρωση κοινών διαδικαστικών κανόνων για την υποβολή αιτήσεων, την προπαρασκευή και τη χορήγηση ευρωπαϊκής τεχνικής έγκρισης 7ότι το παράρτημα της απόφασης αυτής ορίζει ότι το περιεχόμενο και η μορφή της ευρωπαϊκής τεχνικής έγκρισης πρέπει να ανταποκρίνονται στη «γενική τυποποιημένη μορφή» που έχει εγκριθεί από την Επιτροπή 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τεχνικών έργων,ΑΠΟΦΑΣΙΖΕΙ:Άρθρο μόνο Οι ευρωπαϊκές τεχνικές εγκρίσεις που προβλέπονται στην οδηγία 89/106/ΕΟΚ έχουν τη γενική τυποποιημένη μορφή που προβλέπεται στο παράρτημα της παρούσας απόφασης.Βρυξέλλες, 22 Ιουλίου 1997.Για την ΕπιτροπήMartin BANGEMANNΜέλος της Επιτροπής(1) ΕΕ αριθ. L 40 της 11. 2. 1989, σ. 12.(2) ΕΕ αριθ. L 220 της 30. 8. 1993, σ. 1.(3) ΕΕ αριθ. L 17 της 20. 1. 1994, σ. 34.ΠΑΡΑΡΤΗΜΑ ΓΕΝΙΚΗ ΤΥΠΟΠΟΙΗΜΕΝΗ ΜΟΡΦΗ ΤΗΣ ΕΥΡΩΠΑΪΚΗΣ ΤΕΧΝΙΚΗΣ ΕΓΚΡΙΣΗΣ (ΕΤΕ) Σημείωση:Με την παρούσα «Γενική τυποποιημένη μορφή της ευρωπαϊκής τεχνικής έγκρισης» επιδιώκεται να εξασφαλιστεί η ίδια κατά βάση παρουσίαση όλων των ΕΤΕ, ανεξάρτητα από το ή τα εκάστοτε δομικά προϊόντα ή το φορέα του Ευρωπαϊκού Οργανισμού Τεχνικών Εγκρίσεων (ΕΟΤΕ) που εκδίδει την ΕΤΕ.Για το σκοπό αυτό, στη «Γενική τυποποιημένη μορφή» καθορίζονται:- το γενικό περιεχόμενο, τα κοινά τμήματα και η αρίθμησή τους,- η διατύπωση των γενικών επικεφαλίδων,- η διατύπωση των κοινών ρητρών,και παρέχονται γενικές οδηγίες (με πλάγιους τυπογραφικούς χαρακτήρες) σχετικά με τον τρόπο σύνταξης των διαφόρων τμημάτων και ειδικών ρητρών της ΕΤΕ.  Όνομα, διεύθυνση και σήμα του οργανισμού έγκρισης που εκδίδει την ΕΤΕΕξουσιοδοτημένος και κοινοποιημένος, σύμφωνα με το άρθρο 10 της οδηγίας 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα στον τομέα των δομικών προϊόντων.ΜΕΛΟΣ ΤΟΥ ΕΟΤΕ (με τη μορφή του σήματος του ΕΟΤΕ) EUROPEAN ORGANISATION FOR TECHNICAL APPROVALS ΕΥΡΩΠΑΪΚΟΣ ΟΡΓΑΝΙΣΜΟΣ ΤΕΧΝΙΚΩΝ ΕΓΚΡΙΣΕΩΝ   Αναφέρεται ολογράφως η επωνυμία του ΕΟΤΕ στην αγγλική γλώσσα και, σε νέα σειρά, η επωνυμία του στην ή στις επίσημες γλώσσες του εκδίδοντος οργανισμού έγκρισηςΕΥΡΩΠΑΪΚΗ ΤΕΧΝΙΚΗ ΕΓΚΡΙΣΗ ΕΤΕ -   (αριθμός, βάσει του συστήματος αρίθμησης του ΕΟΤΕ)Εμπορική ονομασία:   Δίδονται η ή οι εμπορικές ονομασίες του ή των προϊόντων, εφόσον υπάρχουν, ή άλλα στοιχεία αναφοράς που χρησιμοποιούνται για τη διάθεση του ή των προϊόντων στην αγορά της Κοινότητας (και των λοιπών χωρών του ΕΟΧ). Η ή οι εμπορικές ονομασίες ή άλλα στοιχεία αναφοράς του ή των προϊόντων δεν θα πρέπει να δημιουργούν παρανοήσεις σχετικά με τις επιδόσεις του ή των προϊόντων ή τη χρήση για την οποία προορίζονται.Κάτοχος της έγκρισης:   Αναφέρονται το όνομα και η διεύθυνση του κατασκευαστή ή του εγκατεστημένου στην Κοινότητα αντιπροσώπου του στον οποίο χορηγείται η ΕΤΕ (άρθρο 9 παράγραφος 3 της οδηγίας 89/106/ΕΟΚ 7 σημείο 2.1 του παραρτήματος της απόφασης 94/23/ΕΚ).Γενικός τύπος και χρήση του ή των δομικών προϊόντων:  Αναφέρονται ο γενικός τύπος του ή των προϊόντων που καλύπτονται από την ΕΤΕ και η χρήση για την οποία προορίζονται, καθώς και, εάν έχει εφαρμογή, τα βασικά επίπεδα/κατηγορίες επιδόσεων (σύμφωνα με το άρθρο 3 παράγραφος 2 και το άρθρο 6 παράγραφος 3 της οδηγίας 89/106/ΕΟΚ), πρώτα στην ή στις επίσημες γλώσσες του εκδίδοντος φορέα του ΕΟΤΕ και κατόπιν σε μετάφραση στην αγγλική γλώσσα.Ισχύει από:  έως:   (βλέπε άρθρο 8 παράγραφος 4 της οδηγίας 89/106/ΕΟΚ)Μονάδας ή μονάδες παραγωγής (1):  Αναφέρονται η ή οι μονάδες παραγωγής. Σε περίπτωση μεγάλου αριθμού μονάδων/τόπων παραγωγής, θα πρέπει να αναφέρονται σε παράρτημα και στο σημείο αυτό να γίνεται παραπομπή στο παράρτημα αυτό.Η παρούσα τεχνική ευρωπαϊκή έγκριση έχει   σελίδες, συμπεριλαμβανομένων   παραρτημάτων που αποτελούν αναπόσπαστο μέρος του εγγράφου. [Αναφέρεται ο συνολικός αριθμός σελίδων (κείμενο και σχήματα, εάν υπάρχουν, σε κύριο μέρος και παραρτήματα) και ο αριθμός των παραρτημάτων.]Ι. ΝΟΜΙΚΗ ΒΑΣΗ ΚΑΙ ΓΕΝΙΚΟΙ ΟΡΟΙ 1. Η παρούσα ευρωπαϊκή τεχνική έγκριση εκδίδεται από   (όνομα του οργανισμού έγκρισης) βάσει:- της οδηγίας 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα δομικά προϊόντα (2),- αναφέρονται οι αντίστοιχες εθνικές νομοθετικές διατάξεις μεταφοράς της οδηγίας 89/106/ΕΟΚ, μόνο εάν επιβάλλεται από το εθνικό δίκαιο του κράτους μέλους του εκδίδοντος οργανισμού έγκρισης,- της απόφασης 94/23/ΕΚ της Επιτροπής σχετικά με τους κοινούς διαδικαστικούς κανόνες που διέπουν την υποβολή αίτησης, την προπαρασκευή και τη χορήγηση ευρωπαϊκής τεχνικής έγκρισης (3),- της κατευθυντήριας γραμμής   αναφέρονται ο τίτλος και ο αριθμός της κατευθυντήριας γραμμής ΕΤΕ, σύμφωνα με την οποία χορηγείται η ΕΤΕ, εκτός εάν η τελευταία εκδίδεται βάσει του σημείου 3.2 του παραρτήματος της απόφασης 92/43/ΕΚ χωρίς κατευθυντήρια γραμμή ΕΤΕ, όπως προβλέπεται στο άρθρο 9 παράγραφος 2 της οδηγίας 89/106/ΕΟΚ.2. Ο   (όνομα του εκδίδοντος οργανισμού έγκρισης) εξουσιοδοτείται να ελέγχει την τήρηση των διατάξεων της παρούσας ευρωπαϊκής τεχνικής έγκρισης. Ο έλεγχος μπορεί να διενεργείται στην ή στις μονάδες παραγωγής (π.χ. για την εξακρίβωση της ορθότητας των υποθέσεων που έχουν χρησιμοποιηθεί στην παρούσα ευρωπαϊκή τεχνική έγκριση ως προς την παραγωγή). Υπεύθυνος ωστόσο για τη συμμόρφωση των προϊόντων προς την ευρωπαϊκή τεχνική έγκριση και για την καταλληλότητά τους για τη χρήση για την οποία προορίζονται είναι πάντοτε ο κάτοχος της ευρωπαϊκής τεχνικής έγκρισης.3. Η παρούσα ευρωπαϊκή τεχνική έγκριση δεν μπορεί να μεταβιβαστεί σε άλλους κατασκευαστές ή εξουσιοδοτημένους αντιπροσώπους κατασκευαστών πλην των αναφερομένων στη σελίδα 1 ή σε άλλες μονάδες παραγωγής πλην των /αναφερόμενων στη σελίδα 1/ γνωστοποιουμένων στο πλαίσιο της παρούσας ευρωπαϊκής τεχνικής έγκρισης (διαγράφεται ό,τι δεν ισχύει).4. Η παρούσα ευρωπαϊκή τεχνική έγκριση μπορεί να ανακληθεί από   (όνομα του εκδίδοντος οργανισμού έγκρισης) σύμφωνα με το άρθρο 5 παράγραφος 1 της οδηγίας 89/106/ΕΟΚ.5. Η αναπαραγωγή της παρούσας ευρωπαϊκής τεχνικής έγκρισης, συμπεριλαμβανομένης της διαβίβασης με ηλεκτρονικά μέσα, γίνεται χωρίς περικοπές. Επιτρέπεται εντούτοις η αναπαραγωγή μέρους της με την έγγραφη συγκατάθεση του   (όνομα του εκδίδοντος οργανισμού έγκρισης). Στην περίπτωση αυτή πρέπει να διευκρινίζεται ότι πρόκειται για μερική αναπαραγωγή. Τα κείμενα και τα σχήματα των διαφημιστικών φυλλαδίων δεν έρχονται σε αντίθεση με την ευρωπαϊκή τεχνική έγκριση, ούτε συνιστούν κατάχρησή της.6. Η ευρωπαϊκή τεχνική έγκριση εκδίδεται από τον οργανισμό έγκρισης στην ή στις επίσημες γλώσσες του. Οι μορφές της στις διάφορες γλώσσες θα πρέπει να αντιστοιχούν απόλυτα στη μορφή που θέτει σε κυκλοφορία ο ΕΟΤΕ. Οι μεταφράσεις σε άλλες γλώσσες πρέπει να φέρουν σχετική μνεία.ΙΙ. ΕΙΔΙΚΟΙ ΟΡΟΙ ΤΗΣ ΕΥΡΩΠΑΪΚΗΣ ΤΕΧΝΙΚΗΣ ΕΓΚΡΙΣΗΣ 1. Περιγραφή του ή των προϊόντων και της χρήσης για την οποία προορίζονταιΔίδεται τεχνική περιγραφή του ή των προϊόντων και προσδιορίζεται η χρήση για την οποία προορίζονται σε- μία σελίδα κειμένου (ή λιγότερο) και γενικά σχήματα, τα οποία πρέπει να περιλαμβάνονται σε μία σελίδα ως παράρτημα 1 με παραπομπή σ' αυτό το κείμενο της περιγραφής ΙΙ.1ή- δύο σελίδες κειμένου.Περιγράφονται ο τύπος και η μορφή του ή των προϊόντων (συμπεριλαμβανομένων των σχετικών επιπέδων επιδόσεων), τα συστατικά τους, τα μέρη τους, καθώς και οι διαδικασίες τοποθέτησης και ο τύπος έργων στα οποία το ή τα καλυπτόμενα από την ΕΤΕ προϊόντα προορίζονται να χρησιμοποιηθούν.Αναφέρεται η υποτιθέμενη διάρκεια ζωής του ή των προϊόντων σε σχέση με τη χρήση για την οποία προορίζονται κατά την έννοια της οδηγίας 89/106/ΕΟΚ.2. Χαρακτηριστικά του ή των προϊόντων και μέθοδοι εξακρίβωσηςΑναφέρονται συγκεκριμένα και μετρήσιμα χαρακτηριστικά και παράμετροι του ή των προϊόντων και των συστατικών και μερών τους, κατά περίπτωση, λαμβάνοντας δεόντως υπόψη την εντολή κατάρτισης κατευθυντήριας γραμμής ΕΤΕ για τη σχετική οικογένεια προϊόντων, που έχει προετοιμάσει η Επιτροπή, ή, προκειμένου για προϊόν ή προϊόντα που εμπίπτουν στη διαδικασία του άρθρου 9 παράγραφος 2 της οδηγίας 89/106/ΕΟΚ, κατευθείαν τις αντίστοιχες βασικές απαιτήσεις (παράρτημα Ι της οδηγίας 89/106/ΕΟΚ) και τα ερμηνευτικά έγγραφα (ΕΕ), καθώς και τα επίπεδα ή τις κατηγορίες επιδόσεων σύμφωνα με το σημείο 1.2 των ΕΕ, εφόσον έχουν εφαρμογή. Λαμβάνονται επίσης υπόψη και οι τυχόν άλλες απαιτήσεις (που απορρέουν π.χ. από άλλες κοινοτικές οδηγίες). Εάν είναι απαραίτητο, αναφέρονται και άλλες πτυχές του σκοπού που εξυπηρετούν το ή τα προϊόντα, συμπεριλαμβανομένων συγκεκριμένων χαρακτηριστικών που επιτρέπουν την αναγνώρισή τους.Στις περιπτώσεις που η σύνθεση ή οι παράμετροι του προϊόντος είναι εμπιστευτικές (π.χ. χημική σύνθεση ορισμένων υλικών), τα στοιχεία αυτά δεν πρέπει να αναγράφονται στην ίδια την ΕΤΕ, αλλά να φυλάσσονται από τον εκδίδοντα οργανισμό έγκρισης στα τεχνικά έγγραφα της ΕΤΕ και να διαβιβάζονται μόνο στους εγκεκριμένους οργανισμούς που παρεμβαίνουν στη διαδικασία βεβαίωσης της συμμόρφωσης, κατά το μέτρο που τους είναι απαραίτητα για την άσκηση των σχετικών με τους ελέγχους, τις επιθεωρήσεις και την πιστοποίηση αρμοδιοτήτων τους.Περιγράφονται περιληπτικά οι διαδικασίες με τις οποίες έχουν εκτιμηθεί η διάρκεια ζωής, τα χαρακτηριστικά και οι επιδόσεις των προϊόντων. Γίνεται αναφορά σε κατευθυντήριες γραμμές ΕΤΕ ή/και σε εναρμονισμένα, αναγνωρισμένα εθνικά ή άλλα πρότυπα (μέθοδοι δοκιμών, μέθοδοι υπολογισμών κ.λπ.) και δίδονται οι κατάλληλες και απαραίτητες τιμές και παράμετροι που έχουν προκύψει από τα αποτελέσματα, ανάλογα με τη χρήση του προϊόντος και τα σχέδια των έργων ή του μέρους έργων όπου χρησιμοποιείται το προϊόν. Περιγράφονται περιληπτικά οι τυχόν ειδικές μέθοδοι δοκιμών/εκτίμησης και αναφέρονται οι κατάλληλες και απαραίτητες τιμές και παράμετροι που έχουν προκύψει από τα αποτελέσματα, ανάλογα με τη χρήση του προϊόντος και τα σχέδια των έργων ή του μέρους έργων όπου χρησιμοποιείται. Κατά περίπτωση και εάν είναι απαραίτητο, περιλαμβάνεται παραπομπή σε ένα ή περισσότερα παραρτήματα της ΕΤΕ.3. Εκτίμηση της συμμόρφωσης και σήμανση ΕΚ3.1. Σύστημα βεβαίωσης της συμμόρφωσηςΑναφέρεται το απαιτούμενο σύστημα βεβαίωσης της συμμόρφωσης (παράρτημα ΙΙΙ της οδηγίας 89/106/ΕΟΚ) που έχει θεσπιστεί από την Επιτροπή. Εάν η ΕΤΕ καλύπτει πολλά προϊόντα, θα πρέπει να αναφέρεται χωριστά στο σύστημα βεβαίωσης της συμμόρφωσης που απαιτείται για το καθένα από αυτά.3.2. Ευθύνες3.2.1. Καθήκοντα του παραγωγού3.2.1.1. Έλεγχος παραγωγής στο εργοστάσιοΠροσδιορίζονται οι μέθοδοι και η έκταση του εσωτερικού ελέγχου της παραγωγής που διενεργεί ο παραγωγός σε μόνιμη βάση, συμπεριλαμβανομένων του τύπου και της ελάχιστης συχνότητας δοκιμών. Εάν η ΕΤΕ καλύπτει πολλά προϊόντα, τα ανωτέρω στοιχεία θα πρέπει να εμφαίνονται χωριστά για το καθένα από αυτά.3.2.1.2. Λοιπές υποχρεώσεις του παραγωγού (μόνον εάν έχει εφαρμογή)Προσδιορίζονται οι λοιπές υποχρεώσεις του παραγωγού ανάλογα με το απαιτούμενο σύστημα βεβαίωσης της συμμόρφωσης, π.χ. αρχικός έλεγχος τύπου. Εάν η ΕΤΕ καλύπτει πολλά προϊόντα, οι πληροφορίες αυτές θα πρέπει να εμφαίνονται χωριστά για το καθένα από αυτά.3.2.2. Αρμοδιότητες των εγκεκριμένων οργανισμώνΠροσδιορίζονται οι διάφορες αρμοδιότητες των εγκεκριμένων οργανισμών ανάλογα με το απαιτούμενο σύστημα βεβαίωσης της συμμόρφωσης, συμπερλαμβανομένων του τύπου και της συχνότητας των ελέγχων, επιθεωρήσεων και παρακολούθησης, κατά περίπτωση. Εάν η ΕΤΕ καλύπτει πολλά προϊόντα, τα στοιχεία αυτά θα πρέπει να εμφαίνονται για το καθένα χωριστά.3.3. Σήμανση ΕΚΗ σήμανση ΕΚ επικολλάται στο   (στο ίδιο το προϊόν - εάν είναι απαραίτητο, προσδιορίζεται το σημείο του προϊόντος - ή στην ετικέτα του 7 στη συσκευασία 7 σε συνοδευτικό εμπορικό έγγραφο). Η σήμανση ΕΚ συνοδεύεται από τις ακόλουθες πληροφορίες:Προσδιορίζονται οι πληροφορίες που πρέπει να παρέχει η σήμανση ΕΚ, σύμφωνα με τις γενικές διατάξεις περί σήμανσης ΕΚ που έχει θεσπίσει η Επιτροπή, π.χ.:- όνομα ή διακριτικό σήμα του παραγωγού και του εργοστασίου,- αριθμός του παρεμβαίνοντος εγκεκριμένου οργανισμού,- ταυτότητα του προϊόντος (εμπορική ονομασία),- αριθμός ΕΤΕ,- κυριότερα χαρακτηριστικά/επιδόσεις του προϊόντος και επίπεδα/κατηγορίες αυτών (όλα τα προϊόντα που καλύπτονται από την ίδια περιγραφή πρέπει να ανταποκρίνονται στις αντίστοιχες τιμές χαρακτηριστικών και επιδόσεων προϊόντος, ανεξάρτητα από το εργοστάσιο παραγωγής),- έτος παραγωγής και, εάν είναι απαραίτητο, ώρα παραγωγής και αριθμός παρτίδας.4. Υποθέσεις βάσει των οποίων εκτιμήθηκε θετικά η καταλληλότητα του ή των προϊόντων για τη χρήση για την οποία προορίζονται4.1. ΠαραγωγήΑναφέρονται οι ειδικές τεχνικές κατασκευής και συναρμολόγησης στο εργοστάσιο και τα μέτρα που αφορούν την επαγγελματική κατάρτιση του προσωπικού και τις τεχνικές εγκαταστάσεις της μονάδας παραγωγής (π.χ. για προϊόντα με κολλήσεις και συγκολλήσεις), εφόσον έχουν σημασία για την καταλληλότητα του ή των προϊόντων για τη χρήση για την οποία προορίζονται αφού ενσωματωθούν στα έργα, και κατά το μέτρο που έχουν σχέση με την τήρηση των βασικών απαιτήσεων.Όταν τα σχετικά με την παραγωγή μέτρα είναι εμπιστευτικά, τα στοιχεία αυτά δεν πρέπει να αναγράφονται στην ΕΤΕ, αλλά να φυλάσσονται από τον εκδίδοντα οργανισμό έγκρισης στα τεχνικά έγγραφα της ΕΤΕ και να διαβιβάζονται μόνο στους εγκεκριμένους οργανισμούς που παρεμβαίνουν στη διαδικασία βεβαίωσης της συμμόρφωσης, εφόσον τους είναι απαραίτητα για την άσκηση των αρμοδιοτήτων τους σε θέματα ελέγχου, επιθεωρήσεων και πιστοποίησης.4.2. ΤοποθέτησηΠροσδιορίζονται τα μέτρα που αφορούν την τοποθέτηση/συναρμολόγηση του ή των προϊόντων επιτόπου. Δίδονται ειδικές οδηγίες για το προσωπικό που θα αναλάβει αυτές τις εργασίες και τον τρόπο εκτέλεσής τους, εφόσον αυτό έχει σημασία για την καταλληλότητα του ή των προϊόντων για τη χρήση για την οποία προορίζονται αφού ενσωματωθούν στα έργα. Αναφέρονται επίσης οι παράμετροι (τιμές μελέτης, κ.λπ.) και οι μέθοδοι που είναι αναγκαίες για τα σχέδια των έργων ή του μέρους έργων όπου πρόκειται να χρησιμοποιηθεί το προϊόν. Γίνεται αναφορά, κατά περίπτωση, σε πρότυπα, κατευθυντήριες γραμμές ΕΤΕ, ή σε ένα ή περισσότερα παραρτήματα της ΕΤΕ. Διευκρινίζεται ότι ο παραγωγός του ή των προϊόντων είναι υπεύθυνος για τη μεταβίβαση των σχετικών με τα μέτρα αυτά πληροφοριών στους ενδιαφερόμενους.5. Συστάσεις προς τον παραγωγό5.1. Συστάσεις για τη συσκευασία, τη μεταφορά και την αποθήκευσηΔίδονται προδιαγραφές, εφόσον έχουν σημασία για την καταλληλότητα του ή των προϊόντων για τη χρήση για την οποία προορίζονται αφού ενσωματωθούν στα έργα. Διευκρινίζεται ότι ο παραγωγός του ή των προϊόντων είναι υπεύθυνος για τη μεταβίβαση των σχετικών με τις προδιαγραφές αυτές πληροφοριών στους ενδιαφερόμενους.5.2. Συστάσεις για τη χρήση, τη συντήρηση και την επισκευήΔίδονται προδιαγραφές σχετικά με τη «λειτουργική κατάσταση», τη συντήρηση, την επισκευή και τις προειδοποιήσεις, εφόσον έχουν σημασία για τη διατήρηση της καταλληλότητας του ή των προϊόντων για τη χρήση για την οποία προορίζονται αφού ενσωματωθούν στα έργα. Διευκρινίζεται ότι ο παραγωγός του ή των προϊόντων είναι υπεύθυνος για τη μεταβίβαση των σχετικών με τις προδιαγραφές αυτές πληροφοριών στους ενδιαφερόμενους.Παράρτημα 1 ΠΕΡΙΓΡΑΦΗ ΤΟΥ Ή ΤΩΝ ΠΡΟΪΟΝΤΩΝ   Σχήματα που απεικονίζουν χωρίς λεπτομέρειες το ή τα προϊόντα σε μία σελίδα, κατά περίπτωση (βλέπε επίσης παρατήρηση σχετικά με το περιεχόμενο του σημείου ΙΙ.1).Παραρτήματα 2 έως ν Άλλα παραρτήματα που χρειάζονται, π.χ. για:- την περαιτέρω περιγραφή του ή των προϊόντων και των συστατικών τους, την παροχή λεπτομερειών σχετικά με την παραγωγή, τη μεταφορά, τη διακίνηση, την αποθήκευση, την τοποθέτηση (καθώς και διαγράμματα, κατά περίπτωση),- τις μεθόδους προσδιορισμού των χαρακτηριστικών του προϊόντος (δοκιμές, υπολογισμούς ή άλλες μεθόδους, εφόσον δεν μπορεί να γίνει αναφορά σε κατευθυντήρια γραμμή ΕΤΕ ή σε πρότυπα),- τις μεθόδους σχεδιασμού του μέρους έργων όπου πρόκειται να ενσωματωθούν το ή τα προϊόντα, εφόσον αυτές έχουν σημασία για την καταλληλότητά του ή των προϊόντων για τη χρήση για την οποία προορίζονται αφού ενσωματωθούν στα έργα και στις περιπτώσεις που δεν μπορεί να γίνει αναφορά σε κατευθυντήρια γραμμή ΕΤΕ ή σε πρότυπα,- τις οδηγίες για την τοποθέτηση/επεξεργασία, εφόσον έχουν σημασία για την καταλληλότητα του ή των προϊόντων για τη χρήση για την οποία προορίζονται αφού ενσωματωθούν στα έργα και στις περιπτώσεις που δεν είναι δυνατό να γίνει αναφορά σε κατευθυντήρια γραμμή ΕΤΕ ή σε πρότυπα.(1) Η ή οι μονάδες παραγωγής αναφέρονται μόνο εφόσον είναι απαραίτητο για τεχνικούς λόγους, π.χ. λόγω των υποθέσεων που έχουν χρησιμοποιηθεί στο σημείο ΙΙ 4.1 «Παραγωγή». Εάν είναι σκόπιμο για πρακτικούς λόγους ή όταν το επιθυμεί ο κάτοχος της ΕΤΕ, η ή οι αρμόδιες μονάδες παραγωγής μπορούν επίσης να καταγράφονται σε μη δημοσιευόμενο συμπλήρωμα της ΕΤΕ, το οποίο φυλάσσεται από τον εκδίδοντα οργανισμό έγκρισης για να διαβιβαστεί μόνο στους εγκεκριμένους οργανισμούς που παρεμβαίνουν στη διαδικασία βεβαίωσης της συμμόρφωσης.(2) ΕΕ αριθ. L 40 της 11. 2. 1989, σ. 12.(3) ΕΕ αριθ. L 17 της 20. 1. 1994, σ. 34.


title: 2008/569/ΕΚ,ΕυͿατόμ: Απόφαση του Συμβουλίου, της 27ης Ιουνίου 2008 , για το διορισμό τριών δικαστών στο Δικαστήριο Δημόσιας Διοίκησης της Ευρωπαϊκής Ένωσης

text:
               11.7.2008

               EL

               Επίσημη Εφημερίδα της Ευρωπαϊκής Ένωσης

               L 183/31

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 27ης Ιουνίου 2008
   για το διορισμό τριών δικαστών στο Δικαστήριο Δημόσιας Διοίκησης της Ευρωπαϊκής Ένωσης
   (2008/569/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 225 A,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 140 B,
   Εκτιμώντας τα ακόλουθα:

               (1)

               Το Δικαστήριο Δημόσιας Διοίκησης της Ευρωπαϊκής Ένωσης (εφεξής «Δικαστήριο Δημόσιας Διοίκησης») ιδρύθηκε με την απόφαση 2004/752/ΕΚ, Ευρατόμ του Συμβουλίου (1). Με την εν λόγω απόφαση προστέθηκε, προς το σκοπό αυτό, ένα παράρτημα στο πρωτόκολλο περί του Οργανισμού του Δικαστηρίου (εφεξής «παράρτημα Ι του Οργανισμού του Δικαστηρίου»).

               (2)

               Με την απόφαση 2005/150/ΕΚ, Ευρατόμ (2), το Συμβούλιο καθόρισε τις προϋποθέσεις και τις λοιπές λεπτομέρειες που διέπουν την υποβολή και την εξέταση υποψηφιοτήτων για το διορισμό δικαστών στο Δικαστήριο Δημόσιας Διοίκησης, όπως προβλέπεται στο άρθρο 3 παράγραφος 2 του παραρτήματος I του Οργανισμού του Δικαστηρίου.

               (3)

               Με την απόφαση 2005/49/ΕΚ, Ευρατόμ (3), το Συμβούλιο θέσπισε τους κανόνες λειτουργίας της επιτροπής που προβλέπεται στο άρθρο 3 παράγραφος 3 του παραρτήματος I του Οργανισμού του Δικαστηρίου (εφεξής «επιτροπή»).

               (4)

               Με την απόφαση 2005/151/ΕΚ, Ευρατόμ (4), το Συμβούλιο διόρισε τα μέλη της επιτροπής.

               (5)

               Με την απόφαση 2005/577/ΕΚ, Ευρατόμ (5), το Συμβούλιο, κατόπιν διαβούλευσης με την επιτροπή, διόρισε τους επτά δικαστές στο Δικαστήριο Δημόσιας Διοίκησης της Ευρωπαϊκής Ένωσης. Δυνάμει του άρθρου 2 της εν λόγω αποφάσεως, τρεις από τους εν λόγω δικαστές διορίστηκαν για περίοδο τριών ετών, από 1ης Οκτωβρίου 2005 έως τις 30 Σεπτεμβρίου 2008. Κατόπιν της κλήρωσης που πραγματοποίησε ο πρόεδρος του Συμβουλίου κατά τη σύνοδο της 12ης Οκτωβρίου 2005, η θητεία των δικαστών Irena BORUTA, Horstpeter KREPPEL και Sean VAN RAEPENBUSCH τερματίζεται στις 30 Σεπτεμβρίου 2008 (6).

               (6)

               Η δημόσια πρόσκληση υποβολής υποψηφιοτήτων για το διορισμό τριών δικαστών στο Δικαστήριο Δημόσιας Διοίκησης για την περίοδο από 1ης Οκτωβρίου 2008 έως τις 30 Σεπτεμβρίου 2014 δημοσιεύθηκε στις 7 Δεκεμβρίου 2007 (7). Η προθεσμία για την υποβολή υποψηφιοτήτων έληξε στις 25 Ιανουαρίου 2008. Κατατέθηκαν πενήντα τρεις υποψηφιότητες, μεταξύ των οποίων και εκείνες των τριών απερχομένων δικαστών.

               (7)

               Η επιτροπή συνεδρίασε στις 3 και 4 Μαρτίου και στις 9 και 10 Απριλίου του 2008. Μετά το πέρας των εργασιών της διατύπωσε οριστικά τη γνώμη και τον κατάλογο που προβλέπει το άρθρο 3 παράγραφος 4 του παραρτήματος I του Οργανισμού του Δικαστηρίου. Ο κατάλογος περιλαμβάνει έξι υποψηφίους.

               (8)

               Βάσει του άρθρου 225 Α τέταρτο εδάφιο της συνθήκης ΕΚ και του άρθρου 140 Β τέταρτο εδάφιο της συνθήκης ΕΚΑΕ, οι δικαστές του Δικαστηρίου Δημόσιας Διοίκησης διορίζονται από το Συμβούλιο.

               (9)

               Είναι συνεπώς σκόπιμο να διορισθούν τρία από τα πρόσωπα που περιλαμβάνονται στον προαναφερόμενο κατάλογο, κατά τρόπο ώστε να εξασφαλισθεί η ισορροπημένη σύνθεση του Δικαστηρίου με την ευρύτερη δυνατή γεωγραφική βάση μεταξύ των υπηκόων των κρατών μελών και όσον αφορά τα εκπροσωπούμενα νομικά συστήματα, όπως προβλέπεται στο άρθρο 3 παράγραφος 1 του παραρτήματος Ι του Οργανισμού του Δικαστηρίου.

               (10)

               Το Συμβούλιο αποφασίζει τον διορισμό, για μια νέα θητεία, των τριών απερχομένων δικαστών του Δικαστηρίου Δημόσιας Διοίκησης, λαμβανομένου υπόψη του εξαιρετικού γεγονότος ότι είχαν ασκήσει πραγματική θητεία δύο ετών. Η απόφαση αυτή δεν μπορεί σε καμία περίπτωση να αποτελέσει προηγούμενο,

         ΑΠΟΦΑΣΙΖΕΙ:
   Άρθρο 1
   Διορίζονται δικαστές του Δικαστηρίου Δημόσιας Διοίκησης της Ευρωπαϊκής Ένωσης για περίοδο έξι ετών, από 1ης Οκτωβρίου 2008 έως τις 30 Σεπτεμβρίου 2014 οι εξής:

               —

               Irena BORUTA,

               —

               Horstpeter KREPPEL,

               —

               Sean VAN RAEPENBUSCH.

         Άρθρο 2
   Η παρούσα απόφαση παράγει αποτελέσματα από την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 27 Ιουνίου 2008.

            Για το Συμβούλιο

            Ο Πρόεδρος

         D. RUPEL

      (1)  ΕΕ L 333 της 9.11.2004, σ. 7.

      (2)  ΕΕ L 50 της 23.2.2005, σ. 7.

      (3)  ΕΕ L 21 της 25.1.2005, σ. 13.

      (4)  ΕΕ L 50 της 23.2.2005, σ. 9.

      (5)  ΕΕ L 197 της 28.7.2005, σ. 28.

      (6)  ΕΕ C 262 της 21.10.2005, σ. 1.

      (7)  ΕΕ C 295 της 7.12.2007, σ. 26.


title: 2009/176/ΕΚ,ΕυͿατόμ: Απόφαση των αντιπροσώπων των κυβερνήσεων των κρατών μελών, της 25ης Φεβρουαρίου 2009 , για το διορισμό Δικαστών και Γενικών Εισαγγελέων του Δικαστηρίου των Ευρωπαϊκών Κοινοτήτων

text:
               7.3.2009

               EL

               Επίσημη Εφημερίδα της Ευρωπαϊκής Ένωσης

               L 63/13

      ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ

   της 25ης Φεβρουαρίου 2009
   για το διορισμό Δικαστών και Γενικών Εισαγγελέων του Δικαστηρίου των Ευρωπαϊκών Κοινοτήτων
   (2009/176/ΕΚ, Ευρατόμ)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη της Ευρωπαϊκής Κοινότητας, και ιδίως το άρθρο 223,
   τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 139,
   Εκτιμώντας τα ακόλουθα:

               (1)

               Η θητεία των κκ. Βασιλείου ΣΚΟΥΡΗ, Allan ROSAS, Koen LENAERTS, Uno LÕHMUS, Lars BAY LARSEN, της κας Rosario SILVA DE LAPUERTA, των κκ. Jerzy MAKARCZYK, Endre JUHÁSZ, Marko ILEŠIČ, Ján KLUČKA, Aindrias Ó CAOIMH, της κας Camelia TOADER και του κ. Jean-Jacques KASEL, Δικαστών, καθώς και των κκ. Luis Miguel POIARES PESSOA MADURO και Dámaso RUIZ-JARABO COLOMER, της κας Juliane KOKOTT και της κας Eleanor SHARPSTON, Γενικών Εισαγγελέων του Δικαστηρίου των Ευρωπαϊκών Κοινοτήτων, λήγει στις 6 Οκτωβρίου 2009.

               (2)

               Θα πρέπει να γίνει μερική ανανέωση του Δικαστηρίου των Ευρωπαϊκών Κοινοτήτων για την περίοδο από 7 Οκτωβρίου 2009 έως 6 Οκτωβρίου 2015. Ωστόσο, ελλείψει πρότασης, ο διορισμός δύο δικαστών θα πραγματοποιηθεί μεταγενέστερα,

         ΑΠΟΦΑΣΙΖΟΥΝ:
   Άρθρο 1
   1.   Διορίζονται Δικαστές του Δικαστηρίου των Ευρωπαϊκών Κοινοτήτων για την περίοδο από 7 Οκτωβρίου 2009 έως 6 Οκτωβρίου 2015 οι:

               κ. Lars BAY LARSEN

               κ. Aindrias Ó CAOIMH

               κ. Endre JUHÁSZ

               κ. Jean-Jacques KASEL

               κ. Koen LENAERTS

               κ. Uno LÕHMUS

               κ. Allan ROSAS

               κ. Marek SAFJAN

               κα Rosario SILVA DE LAPUERTA

               κ. Βασίλειος ΣΚΟΥΡΗΣ

               κ. Daniel ŠVÁBY.

         2.   Διορίζονται Γενικοί Εισαγγελείς του Δικαστηρίου των Ευρωπαϊκών Κοινοτήτων για την περίοδο από 7 Οκτωβρίου 2009 έως 6 Οκτωβρίου 2015 οι:

               κ. Niilo JÄÄSKINEN

               κα Juliane KOKOTT

               κ. Dámaso RUIZ-JARABO COLOMER

               κα Eleanor SHARPSTON.

         Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 25 Φεβρουαρίου 2009.

         Η Πρόεδρος
         M. VICENOVÁ


Avis juridique important

|

31997D0253

97/253/ΕΚ, Ευρατόμ: Απόφαση του Συμβουλίου της 14ης Απριλίου 1997 για το διορισμό μέλους της Οικονομικής και Κοινωνικής Επιτροπής

Επίσημη Εφημερίδα αριθ. L 102 της 19/04/1997 σ. 0030 - 0030

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Απριλίου 1997 για το διορισμό μέλους της Οικονομικής και Κοινωνικής Επιτροπής (97/253/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 195,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ειδικότερα το άρθρο 167,την απόφαση 94/660/ΕΚ, Ευρατόμ του Συμβουλίου, της 26ης Σεπτεμβρίου 1994, για το διορισμό των μελών της Οικονομικής και Κοινωνικής Επιτροπής για την περίοδο από τις 21 Σεπτεμβρίου 1994 έως τις 20 Σεπτεμβρίου 1998 (1),επειδή, με την παραίτηση του κ. Andrι Laur που γνωστοποιήθηκε στο Συμβούλιο στις 8 Νοεμβρίου 1996, έχει κενωθεί μία θέση μέλους της Επιτροπής αυτής,έχοντας υπόψη τις υποψηφιότητες που υποβλήθηκαν από τη γαλλική κυβέρνηση στις 25 Νοεμβρίου 1996,αφού έλαβε τη γνώμη της Επιτροπής των Ευρωπαϊκών Κοινοτήτων,ΑΠΟΦΑΣΙΖΕΙ:Άρθρο μόνο Ο κ. Joseph Balle διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Andrι Laur και για το υπόλοιπο της θητείας του, δηλαδή έως τις 20 Σεπτεμβρίου 1998.Λουξεμβούργο, 14 Απριλίου 1997.Για το ΣυμβούλιοΟ ΠρόεδροςJ. VAN AARTSEN(1) ΕΕ αριθ. L 257 της 5. 10. 1994, σ. 20.


title: Απόφαση 2011/273/ΚΕΠΠΑ του Συμβουλίου, της 9ης Μαΐου 2011 , σχετικά με περιοριστικά μέτρα κατά της Συρίας

text:
               10.5.2011

               EL

               Επίσημη Εφημερίδα της Ευρωπαϊκής Ένωσης

               L 121/11

         ΑΠΌΦΑΣΗ 2011/273/ΚΕΠΠΑ ΤΟΥ ΣΥΜΒΟΥΛΊΟΥ
   της 9ης Μαΐου 2011
   σχετικά με περιοριστικά μέτρα κατά της Συρίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 29 Απριλίου 2011, η Ευρωπαϊκή Ένωση εξέφρασε τη βαθιά ανησυχία της για την κατάσταση που εξελίσσεται στη Συρία και για την ανάπτυξη στρατιωτικών δυνάμεων και δυνάμεων ασφαλείας σε ορισμένες πόλεις της Συρίας.

               (2)

               Η Ένωση καταδίκασε σθεναρά τη βίαιη καταστολή, μεταξύ άλλων με τη χρήση αληθινών πυρομαχικών, ειρηνικών διαδηλώσεων σε διάφορα σημεία στη Συρία, με αποτέλεσμα τον θάνατο αρκετών διαδηλωτών, τον τραυματισμό άλλων και αυθαίρετες συλλήψεις, κάλεσε δε τις συριακές δυνάμεις ασφαλείας να συγκρατούν απλώς το πλήθος αντί να προβαίνουν σε καταστολή.

               (3)

               Δεδομένης της σοβαρότητας της κατάστασης, θα πρέπει να επιβληθούν περιοριστικά μέτρα κατά της Συρίας και κατά των προσώπων που ευθύνονται για τη βίαιη καταστολή του άμαχου πληθυσμού στη Συρία.

               (4)

               Για την εφαρμογή ορισμένων μέτρων, απαιτείται περαιτέρω δράση της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Απαγορεύονται η πώληση, προμήθεια, μεταφορά ή εξαγωγή οπλισμού και κάθε είδους συναφούς υλικού, συμπεριλαμβανομένων των όπλων και πυρομαχικών, στρατιωτικών οχημάτων και εξοπλισμού, παραστρατιωτικού εξοπλισμού και ανταλλακτικών των ανωτέρω, καθώς και εξοπλισμού που μπορεί να χρησιμοποιηθεί για εσωτερική καταστολή, στη Συρία από πολίτες των κρατών μελών ή από το έδαφος των κρατών μελών ή με σκάφη ή αεροσκάφη που φέρουν τη σημαία τους, είτε αυτά κατάγονται είτε όχι από τα εδάφη τους.
   2.   Απαγορεύονται:

               α)

               η, άμεση ή έμμεση, παροχή τεχνικής βοήθειας, υπηρεσιών διαμεσολάβησης ή άλλων υπηρεσιών σχετικών με τα αντικείμενα της παραγράφου 1 ή σχετικών με την παροχή, την κατασκευή, τη συντήρηση και τη χρήση τέτοιων αντικειμένων, σε οποιοδήποτε φυσικό ή νομικό πρόσωπο, οντότητα ή φορέα στη Συρία ή προς χρήση σε αυτήν,

               β)

               η, άμεση ή έμμεση, χρηματοδότηση ή παροχή χρηματοδοτικής βοήθειας σε σχέση με τα αντικείμενα της παραγράφου 1, συμπεριλαμβανομένων ιδίως των επιχορηγήσεων, των δανείων και της ασφάλειας πιστώσεων για εξαγωγές, για πώληση, προμήθεια, μεταφορά ή εξαγωγή τέτοιων αντικειμένων ή για την παροχή σχετικής τεχνικής βοήθειας, υπηρεσιών διαμεσολάβησης ή άλλων υπηρεσιών, σε οποιοδήποτε φυσικό ή νομικό πρόσωπο, οντότητα ή φορέα στη Συρία ή προς χρήση σε αυτήν,

               γ)

               η εν γνώσει και εκ προθέσεως συμμετοχή σε δραστηριότητες που έχουν ως αντικείμενο ή αποτέλεσμα να καταστρατηγούνται οι απαγορεύσεις που αναφέρονται στα στοιχεία α) ή β).

         Άρθρο 2
   1.   Το άρθρο 1 δεν εφαρμόζεται:

               α)

               στον εφοδιασμό και την τεχνική βοήθεια που προορίζονται αποκλειστικά για τη υποστήριξη της Δύναμης του ΟΗΕ για την Επόπτευση της Αποδέσμευσης (UNDOF) ή τη χρησιμοποίηση από αυτήν,

               β)

               στην πώληση, την προμήθεια, τη μεταβίβαση ή την εξαγωγή μη θανατηφόρου στρατιωτικού εξοπλισμού ή εξοπλισμού που μπορεί να χρησιμοποιηθεί για εσωτερική καταστολή, ο οποίος προορίζεται αποκλειστικά για ανθρωπιστική ή προστατευτική χρήση, ή για προγράμματα οικοδόμησης θεσμών του Οργανισμού Ηνωμένων Εθνών (ΟΗΕ) και της Ευρωπαϊκής Ένωσης ή των επιχειρήσεων διαχείρισης κρίσεων της Ευρωπαϊκής Ένωσης και του ΟΗΕ,

               γ)

               στην πώληση, την προμήθεια, τη μεταφορά ή την εξαγωγή μη πολεμικών οχημάτων κατασκευασμένων ή εξοπλισμένων με υλικά αντιβαλλιστικής προστασίας, εφόσον προορίζονται αποκλειστικά για την προστασία του προσωπικού της Ευρωπαϊκής Ένωσης και των κρατών μελών της στη Συρία,

               δ)

               στην παροχή τεχνικής βοήθειας, υπηρεσιών διαμεσολάβησης και άλλων υπηρεσιών σχετιζόμενων με τέτοιου είδους εξοπλισμό, προγράμματα και επιχειρήσεις,

               ε)

               στη χρηματοδότηση και την παροχή χρηματοδοτικής βοήθειας σχετιζόμενης με τέτοιου είδους εξοπλισμό, προγράμματα και επιχειρήσεις,

         υπό τον όρο ότι οι εν λόγω εξαγωγές και η σχετική βοήθεια έχουν εγκριθεί εκ των προτέρων από την αρμόδια αρχή.
   2.   Το άρθρο 1 δεν εφαρμόζεται στον προστατευτικό ιματισμό, συμπεριλαμβανομένων των αλεξίσφαιρων γιλέκων και των στρατιωτικών κρανών που εξάγονται προσωρινά στη Συρία από προσωπικό του ΟΗΕ, προσωπικό της Ευρωπαϊκής Ένωσης ή των κρατών μελών της, εκπροσώπους των μέσων μαζικής ενημέρωσης, μέλη ανθρωπιστικών ή αναπτυξιακών οργανώσεων και συναφές προσωπικό, αποκλειστικά για προσωπική τους χρήση.
   Άρθρο 3
   1.   Τα κράτη μέλη λαμβάνουν τα αναγκαία μέτρα προκειμένου να απαγορευθεί η είσοδος στο έδαφός τους, ή η διέλευση μέσω αυτού, των υπευθύνων για τη βίαιη καταστολή του άμαχου πληθυσμού στη Συρία, καθώς και προσώπων που συνδέονται με αυτούς, όπως κατονομάζονται στο Παράρτημα.
   2.   Η παράγραφος 1 δεν υποχρεώνει κανένα κράτος μέλος να αρνείται σε δικούς του υπηκόους την είσοδο στο έδαφός του.
   3.   Η παράγραφος 1 ισχύει με την επιφύλαξη των περιπτώσεων κατά τις οποίες ένα κράτος μέλος δεσμεύεται από υποχρέωση του διεθνούς δικαίου, και συγκεκριμένα:

               α)

               ως χώρα που φιλοξενεί διεθνή διακυβερνητική οργάνωση,

               β)

               ως χώρα που φιλοξενεί διεθνή διάσκεψη που έχει συγκληθεί ή διεξάγεται υπό την αιγίδα του ΟΗΕ,

               γ)

               βάσει πολυμερούς συμφωνίας περί παροχής προνομίων και ασυλιών, ή

               δ)

               δυνάμει της Συνθήκης Συμφιλίωσης του 1929 (συμφώνου του Λατερανού) μεταξύ της Αγίας Έδρας (Κράτους του Βατικανού) και της Ιταλίας.

         4.   Η παράγραφος 3 θεωρείται ότι εφαρμόζεται επίσης στις περιπτώσεις κατά τις οποίες ένα κράτος μέλος φιλοξενεί τον Οργανισμό για την Ασφάλεια και τη Συνεργασία στην Ευρώπη (ΟΑΣΕ).
   5.   Το Συμβούλιο ενημερώνεται δεόντως σε όλες τις περιπτώσεις κατά τις οποίες ένα κράτος μέλος χορηγεί εξαίρεση σύμφωνα με τις παραγράφους 3 ή 4.
   6.   Τα κράτη μέλη μπορούν να χορηγούν εξαιρέσεις από τα μέτρα που επιβάλλει η παράγραφος 1, όταν το ταξίδι δικαιολογείται από λόγους επείγουσας ανθρωπιστικής ανάγκης ή για λόγους συμμετοχής σε διακυβερνητικές συνόδους, μεταξύ των οποίων συνεδριάσεις που υποστηρίζονται από την Ένωση ή φιλοξενούνται από κράτος μέλος που ασκεί την προεδρία του ΟΑΣΕ, κατά τις οποίες διεξάγεται πολιτικός διάλογος που προάγει άμεσα τη δημοκρατία, τα ανθρώπινα δικαιώματα και το κράτος δικαίου στη Συρία.
   7.   Κράτος μέλος που επιθυμεί να χορηγήσει εξαίρεση βάσει της παραγράφου 6 απευθύνει γραπτή κοινοποίηση στο Συμβούλιο. Η εξαίρεση θεωρείται ότι χορηγήθηκε εκτός εάν ένα ή περισσότερα από τα μέλη του Συμβουλίου διατυπώσει εγγράφως αντίρρηση εντός δύο εργάσιμων ημερών από την παραλαβή της κοινοποίησης της προτεινόμενης εξαίρεσης. Σε περίπτωση που διατυπωθεί αντίρρηση από ένα ή περισσότερα μέλη του Συμβουλίου, το Συμβούλιο μπορεί να αποφασίσει με ειδική πλειοψηφία να χορηγήσει την προτεινόμενη εξαίρεση.
   8.   Στις περιπτώσεις κατά τις οποίες, σύμφωνα με τις παραγράφους 3, 4, 6 και 7, ένα κράτος μέλος επιτρέπει σε πρόσωπα κατονομαζόμενα στο Παράρτημα να εισέλθουν στο έδαφός του ή να διέλθουν από αυτό, η άδεια ισχύει αποκλειστικά για τον σκοπό για τον οποίο χορηγείται και για τα πρόσωπα που αφορά.
   Άρθρο 4
   1.   Δεσμεύονται όλα τα κεφάλαια και οι οικονομικοί πόροι που ευρίσκονται στην κυριότητα, την κατοχή ή τον έλεγχο των προσώπων που ευθύνονται για τη βίαιη καταστολή του άμαχου πληθυσμού στη Συρία καθώς και των φυσικών ή νομικών προσώπων ή οντοτήτων που συνδέονται με αυτά, όπως κατονομάζονται στο Παράρτημα.
   2.   Απαγορεύεται η άμεση ή έμμεση διάθεση κεφαλαίων ή οικονομικών πόρων σε φυσικά ή νομικά πρόσωπα ή οντότητες που κατονομάζονται στο Παράρτημα ή προς όφελος αυτών.
   3.   Η αρμόδια αρχή κράτους μέλους μπορεί να επιτρέπει την αποδέσμευση ορισμένων δεσμευμένων κεφαλαίων ή οικονομικών πόρων ή τη διάθεση ορισμένων κεφαλαίων ή οικονομικών πόρων, υπό τους όρους που αυτή κρίνει σκόπιμους, εάν κρίνει ότι τα εν λόγω κεφάλαια ή οικονομικοί πόροι:

               α)

               είναι αναγκαία για την κάλυψη των βασικών αναγκών προσώπων που κατονομάζονται στο Παράρτημα και των εξαρτώμενων από αυτά μελών της οικογένειάς τους, συμπεριλαμβανομένων των πληρωμών ειδών διατροφής, ενοικίου ή ενυπόθηκου δανείου, φαρμάκων και ιατρικής περίθαλψης, φόρων, ασφαλίστρων και τελών επιχειρήσεων κοινής ωφελείας,

               β)

               προορίζονται αποκλειστικά για την πληρωμή εύλογων επαγγελματικών αμοιβών και την εξόφληση δαπανών συνδεόμενων με την παροχή νομικών υπηρεσιών,

               γ)

               προορίζονται αποκλειστικά για την πληρωμή τελών ή χρεώσεων για υπηρεσίες που αφορούν την καθημερινή τήρηση ή φύλαξη δεσμευμένων κεφαλαίων και οικονομικών πόρων, ή

               δ)

               είναι αναγκαία για έκτακτες δαπάνες, εφόσον η αρμόδια αρχή έχει κοινοποιήσει στην αρμόδια αρχή των άλλων κρατών μελών και την Επιτροπή, τουλάχιστον δύο εβδομάδες πριν από την άδεια, τους λόγους για τους οποίους κρίνει ότι πρέπει να χορηγηθεί.

         Το κράτος μέλος ενημερώνει τα άλλα κράτη μέλη και την Επιτροπή για κάθε άδεια που χορηγεί δυνάμει της παρούσας παραγράφου.
   4.   Κατά παρέκκλιση από την παράγραφο 1, οι αρμόδιες αρχές κράτους μέλους μπορούν να επιτρέπουν την αποδέσμευση ορισμένων δεσμευμένων κεφαλαίων ή οικονομικών πόρων, εφόσον πληρούνται οι ακόλουθες προϋποθέσεις:

               α)

               τα κεφάλαια ή οι οικονομικοί πόροι υπόκεινται είτε σε δικαστική, διοικητική ή διαιτητική δέσμευση συσταθείσα πριν από την ημερομηνία κατά την οποία συμπεριλαμβάνεται στο Παράρτημα το φυσικό ή νομικό πρόσωπο ή η οντότητα που αναφέρεται στο άρθρο 4 παράγραφος 1 είτε σε δικαστική, διοικητική ή διαιτητική απόφαση εκδοθείσα πριν από την ημερομηνία αυτή,

               β)

               τα κεφάλαια ή οι οικονομικοί πόροι θα χρησιμοποιηθούν αποκλειστικά για την ικανοποίηση απαιτήσεων που έχουν κατοχυρωθεί μέσω μιας τέτοιας δέσμευσης ή έχουν αναγνωρισθεί ως έγκυρες μέσω μιας τέτοιας απόφασης, εντός των ορίων που θέτουν οι ισχύοντες νόμοι και κανονισμοί που διέπουν τα δικαιώματα των προσώπων που έχουν τέτοιου είδους απαιτήσεις,

               γ)

               η δέσμευση ή η απόφαση δεν είναι προς όφελος φυσικού ή νομικού προσώπου ή οντότητας που κατονομάζεται στο Παράρτημα, και

               δ)

               η αναγνώριση της δέσμευσης ή της απόφασης δεν αντιβαίνει στη δημόσια τάξη του οικείου κράτους μέλους.

         Το κράτος μέλος ενημερώνει τα άλλα κράτη μέλη και την Επιτροπή για κάθε άδεια την οποία χορηγεί δυνάμει της παρούσας παραγράφου.
   5.   Η παράγραφος 1 δεν εμποδίζει κατονομαζόμενο πρόσωπο ή οντότητα να πραγματοποιεί πληρωμή οφειλόμενη δυνάμει συμβάσεως η οποία είχε συναφθεί πριν συμπεριληφθεί στον κατάλογο του Παραρτήματος το πρόσωπο ή η οντότητα, με την προϋπόθεση ότι το οικείο κράτος μέλος έχει ορίσει ότι η πληρωμή δεν εισπράττεται, άμεσα ή έμμεσα, από πρόσωπο ή οντότητα που αναφέρεται στην παράγραφο 1.
   6.   Η παράγραφος 2 δεν εφαρμόζεται στην πίστωση των δεσμευμένων λογαριασμών με:

               α)

               τόκους ή άλλα κέρδη σε σχέση με αυτούς τους λογαριασμούς, ή

               β)

               πληρωμές που προκύπτουν από συμβάσεις, συμφωνίες ή υποχρεώσεις που είχαν συναφθεί ή προκύψει πριν από την ημερομηνία υπαγωγής των λογαριασμών αυτών στην παρούσα απόφαση,

         εφόσον οι εν λόγω τόκοι, τα λοιπά κέρδη και οι οφειλές εξακολουθούν να εμπίπτουν στην παράγραφο 1.
   Άρθρο 5
   1.   Το Συμβούλιο, αποφασίζοντας κατόπιν προτάσεως κράτους μέλους ή του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας, καταρτίζει και τροποποιεί τον κατάλογο του Παραρτήματος.
   2.   Το Συμβούλιο γνωστοποιεί την απόφασή του στο ενδιαφερόμενο πρόσωπο ή οντότητα, μαζί με τους λόγους για την καταχώρισή του στον κατάλογο, είτε άμεσα, εάν η διεύθυνσή του είναι γνωστή, είτε με δημοσίευση σχετικής ανακοίνωσης, παρέχοντας τη δυνατότητα στο εν λόγω πρόσωπο ή οντότητα να υποβάλει παρατηρήσεις.
   3.   Εφόσον υποβάλλονται παρατηρήσεις ή προσκομίζονται νέα ουσιαστικά στοιχεία, το Συμβούλιο επανεξετάζει την απόφασή του και ενημερώνει το ενδιαφερόμενο πρόσωπο ή οντότητα αναλόγως.
   Άρθρο 6
   1.   Το Παράρτημα περιλαμβάνει τους λόγους καταχώρισης των οικείων προσώπων και οντοτήτων στον κατάλογο.
   2.   Το Παράρτημα περιλαμβάνει επίσης τις πληροφορίες που είναι απαραίτητες για την ταυτοποίηση των εν λόγω προσώπων ή οντοτήτων, εφόσον είναι διαθέσιμες. Όσον αφορά τα πρόσωπα, στις πληροφορίες αυτές μπορούν να συγκαταλέγονται το ονοματεπώνυμο, συμπεριλαμβανομένων των ψευδώνυμων, η ημερομηνία και ο τόπος γέννησης, η ιθαγένεια, ο αριθμός διαβατηρίου και δελτίου ταυτότητας, το φύλο, η διεύθυνση, εάν είναι γνωστή, και το αξίωμα ή το επάγγελμά τους. Όσον αφορά τις οντότητες, στις πληροφορίες αυτές μπορούν να περιλαμβάνονται η επωνυμία, ο τόπος και η ημερομηνία εγγραφής σε μητρώο, ο αριθμός μητρώου και ο τόπος εγκατάστασης.
   Άρθρο 7
   Για να μεγιστοποιήσει την επίπτωση των μέτρων, τα οποία εκτίθενται στην παρούσα απόφαση, η Ένωση ενθαρρύνει τα τρίτα κράτη να θεσπίσουν περιοριστικά μέτρα παρόμοια με αυτά που περιέχονται στην παρούσα απόφαση.
   Άρθρο 8
   Η παρούσα απόφαση εφαρμόζεται για περίοδο 12 μηνών. Τελεί υπό διαρκή επανεξέταση. Ανανεώνεται ή τροποποιείται καταλλήλως, εάν το Συμβούλιο κρίνει ότι οι στόχοι της δεν έχουν επιτευχθεί.
   Άρθρο 9
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 9 Μαΐου 2011.

            Για το Συμβούλιο

            Ο Πρόεδρος

         MARTONYI J.

      ΠΑΡΑΡΤΗΜΑ

         Κατάλογος των προσώπων και οντοτήτων που αναφέρονται στα άρθρα 3 και 4

         Πρόσωπα

                  Ονοματεπώνυμο

                  Αναγνωριστικά στοιχεία

                  Λόγοι

                  Ημερομηνία καταχώρισης

                  1.

                  Maher Al-Assad

                  Γεννηθείς στις 08.12.1967· αριθ. διπλωματικού διαβατηρίου: 4138

                  Διοικητής της 4ης Μεραρχίας του Στρατού, μέλος της κεντρικής διοίκησης του Μπάαθ, ισχυρός άνδρας της Δημοκρατικής Φρουράς· βασικός πρωτεργάτης της καταστολής των διαδηλώσεων.

                  09.05.2011

                  2.

                  Ali Mamlouk

                  Γεννηθείς στις 19.02.1946 στη Δαμασκό· αριθ. διπλωματικού διαβατηρίου: 983

                  Αρχηγός της Υπηρεσίας Γενικών Πληροφοριών Ασφαλείας· αρχηγός των συριακών Υπηρεσιών Πληροφοριών Ασφαλείας από το 2005· εμπλοκή στην καταστολή των διαδηλώσεων.

                  09.05.2011

                  3.

                  Mohammad Ibrahim Al-Chaar

                  Υπουργός Εσωτερικών της κυβέρνησης· εμπλοκή στην καταστολή των διαδηλώσεων.

                  09.05.2011

                  4.

                  Atef Najib

                  Πρώην Υπεύθυνος Πολιτικής Ασφάλειας στη Ντάρα· εμπλοκή στην καταστολή των διαδηλώσεων.

                  09.05.2011

                  5.

                  Hafez Makhlouf

                  Γεννηθείς στις 02.04.1971 στη Δαμασκό· αριθ. διπλωματικού διαβατηρίου: 2246

                  Συνταγματάρχης, διοικητής μονάδας στους κόλπους της Υπηρεσίας Γενικών Πληροφοριών Ασφαλείας (Γενική Διεύθυνση Πληροφοριών, Τμήμα Δαμασκού)· στενός συνεργάτης του Maher al-Assad· εμπλοκή στην καταστολή των διαδηλώσεων.

                  09.05.2011

                  6.

                  Mohammed Dib Zeitoun

                  Αρχηγός της Υπηρεσίας Πολιτικής Ασφάλειας· εμπλοκή στην καταστολή των διαδηλώσεων.

                  09.05.2011

                  7.

                  Amjad Al-Abbas

                  Αρχηγός της Υπηρεσίας Πολιτικής Ασφάλειας στη Μπανιγιάς· εμπλοκή στην καταστολή των διαδηλώσεων στο Μπάιντα.

                  09.05.2011

                  8.

                  Rami Makhlouf

                  Γεννηθείς στις 10.07.1969 στη Δαμασκό· αριθ. διπλωματικού διαβατηρίου: 454224

                  Σύρος επιχειρηματίας· συνδέεται με τον Mahel Al-Assad· χρηματοδότης του καθεστώτος για την καταστολή των διαδηλώσεων

                  09.05.2011

                  9.

                  Abd Al-Fatah Qudsiyah

                  Αρχηγός της Υπηρεσίας Πληροφοριών Ασφαλείας του Συριακού Στρατού. Εμπλέκεται στην καταστολή των διαδηλώσεων.

                  09.05.2011

                  10.

                  Jamil Hassan

                  Αρχηγός της Υπηρεσίας Πληροφοριών Ασφαλείας της Συριακής Αεροπορίας. Εμπλέκεται στην καταστολή των διαδηλώσεων.

                  09.05.2011

                  11.

                  Rustum Ghazali

                  Αρχηγός της Υπηρεσίας Πληροφοριών Ασφαλείας του Συριακού Στρατού, Τμήμα Κυβερνείου της Υπαίθρου της Δαμασκού. Εμπλέκεται στην καταστολή των διαδηλώσεων.

                  09.05.2011

                  12.

                  Fawwaz Al-Assad

                  Εμπλέκεται στην καταστολή των διαδηλώσεων, ως μέλος της Πολιτοφυλακής Σαμπιχά.

                  09.05.2011

                  13.

                  Mundir Al-Assad

                  Εμπλέκεται στην καταστολή των διαδηλώσεων, ως μέλος της Πολιτοφυλακής Σαμπιχά.

                  09.05.2011


title: 2012/258/ΕΕ: Απόφαση της Ευρωπαϊκής Κεντρικής Τράπεζας, της 26ης Απριλίου 2012 , που τροποποιεί την απόφαση ΕΚΤ/2010/22 σχετικά με τη διαδικασία πιστοποίησης ποιότητας όσον αφορά τους φορείς παραγωγής τραπεζογραμματίων ευρώ (ΕΚΤ/2012/7)

text:
               15.5.2012

               EL

               Επίσημη Εφημερίδα της Ευρωπαϊκής Ένωσης

               L 126/13

         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 26ης Απριλίου 2012
   που τροποποιεί την απόφαση ΕΚΤ/2010/22 σχετικά με τη διαδικασία πιστοποίησης ποιότητας όσον αφορά τους φορείς παραγωγής τραπεζογραμματίων ευρώ
   (ΕΚΤ/2012/7)
   (2012/258/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 128 παράγραφος 1,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τo άρθρo 16,
   Έχοντας υπόψη την απόφαση ΕΚΤ/2010/22, της 25ης Νοεμβρίου 2010, σχετικά με τη διαδικασία πιστοποίησης ποιότητας όσον αφορά τους φορείς παραγωγής τραπεζογραμματίων ευρώ (1), και ιδίως το άρθρο 2 παράγραφος 4 και τα άρθρα 7 και 10,
   Εκτιμώντας τα ακόλουθα:

               (1)

               Η αρμοδιότητα λήψης αποφάσεων σχετικά με την πιστοποίηση βάσει του άρθρου 2 παράγραφος 4 της απόφασης ΕΚΤ/2010/22 ανατέθηκε στην εκτελεστική επιτροπή από το διοικητικό συμβούλιο σύμφωνα με το άρθρο 12.1 δεύτερο εδάφιο του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας.

               (2)

               Η διαδικασία χορήγησης, ανανέωσης και παράτασης της πιστοποίησης της ποιότητας που προβλέπεται στην απόφαση ΕΚΤ/2010/22 θα πρέπει να τροποποιηθεί προκειμένου να καταστεί δυνατή η ταχύτερη επεξεργασία των αιτημάτων για πιστοποίηση της ποιότητας και, ως εκ τούτου, να διασφαλιστεί η έγκαιρη χορήγηση, ανανέωση και παράταση της πιστοποίησης, καθώς και να περιοριστεί ο διοικητικός φόρτος της εκτελεστικής επιτροπής της Ευρωπαϊκής Κεντρικής Τράπεζας (ΕΚΤ).

               (3)

               Προς τον σκοπό αυτό, θα πρέπει να παρέχεται η δυνατότητα στην εκτελεστική επιτροπή να αναθέτει την αρμοδιότητα λήψης αποφάσεων σχετικά με τη συνήθη πιστοποίηση σε ένα ή περισσότερα από τα μέλη της. Εντούτοις, η ανάθεση δεν θα καλύπτει την αρμοδιότητα χορήγησης εξαιρέσεων, απόρριψης αιτημάτων για πιστοποίηση, αναστολής ή ανάκλησης πιστοποιήσεων.

               (4)

               Ως εκ τούτου, η απόφαση ΕΚΤ/2010/22 θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποίηση
   Το άρθρο 2 παράγραφος 4 της απόφασης ΕΚΤ/2010/22 αντικαθίσταται ως εξής:

      «(4)   Η εκτελεστική επιτροπή είναι αρμόδια να λαμβάνει κάθε απόφαση σχετικά με την πιστοποίηση της ποιότητας των φορέων παραγωγής, λαμβάνοντας υπόψη τις απόψεις της επιτροπής τραπεζογραμματίων (BANCO), και ενημερώνει σχετικά το διοικητικό συμβούλιο. Η εκτελεστική επιτροπή δύναται να αποφασίζει να αναθέτει τις αρμοδιότητες χορήγησης, ανανέωσης ή παράτασης της εν λόγω πιστοποίησης βάσει του άρθρου 3 παράγραφος 4, του άρθρου 4 παράγραφος 3 και των άρθρων 7 και 10 σε ένα ή περισσότερα από τα μέλη της.».

   Άρθρο 2
   Έναρξη ισχύος
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Φρανκφούρτη, 26 Απριλίου 2012.

            Ο Πρόεδρος της ΕΚΤ

         Mario DRAGHI

      (1)  ΕΕ L 330 της 15.12.2010, σελ. 14.


title: 82/610/EOK: Απόφαση τού Συμβουλίου τής 28ης Ιουλίου 1982 περί συνάψεως συμφωνίας υπό μορφή ανταλλαγής επιστολών γιά τή δεύτερη ενδιάμεση παράταση τού πρωτοκόλλου πού επισυνάπτεται στή συμφωνία μεταξύ τής κυβερνήσεως τής Δημοκρατίας τής Γουινέας Μπισσάου καί τής Ευρωπαϊκής Οικονομικής Κοινότητας περί τής αλιείας στά ανοικτά τών ακτών τής Γουινέας Μπισσάου

text:
 23 . 8 . 82                             Επίσημη Εφημερίδα τών Εύρωπαϊκοϋν Κοινοτήτων                             'Αριθ. L 247/33
                                                    ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                          τής 28ης 'Ιουλίου 1982
                 περί συνάψεως συμφωνίας ύπό μορφή άνταλλαγής έπιστολων γιά τή δεύτερη ένδιάμεση
                 παράταση τοΰ πρωτοκόλλου πού έπισυνάπτεται στή συμφωνία μεταξύ τής κυβερνήσεως τής
                 Δημοκρατίας τής Γουινέας Μπνσσάου καί τής Εύρωπαϊκής Οικονομικής Κοινότητας περί τής
                                          αλιείας στή άνοικτή τών άκτών τής Γουινέας Μπισσάου
                                                              (82/61Q/EOK)
 ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                                 ΑΠΟΦΑΣΙΖΕΙ :
 "Εχοντας ύπόψη :
                                                                                Αρθρο 1
 τή συνθήκη περί ιδρύσεως τής Εύρωπαϊκής Οικονομικής
 Κοινότητας,                                                             Ή συμφωνία ύπό μορφή ανταλλαγής επιστολών περί τής
                                                                        δευτέρας ένδιάμεσης παρατάσεως τοϋ πρωτοκόλλου πού
 τή συμφωνία μεταξύ τής κυβερνήσεως της Δημοκρατίας                     έπισυνάπτεται στή συμφωνία μεταξύ τής κυβερνήσεως
 τής Γουινέας Μπισσάου καί τής Εύρωπαϊκής Οικονομι                     τής Δημοκρατίας τής Γουινέας Μπισσάου καί τής Εύρω
 κής Κοινότητας περί τής άλιείας στά ανοικτά τών ακτών                  παϊκής Οικονομικής Κοινότητας περί τής άλιείας στά
 τής Γουινέας Μπισσάου ('), καί ιδίως τό άρθρο 17 δεύ                  άνοικτά τών άκτών τής Σενεγάλης έγκρίνεται έξ όνόμα
 τερο εδάφιο,                                                           τος τής Κοινότητας.
 τήν πρόταση τής Επιτροπής,                                             Τό κείμενο τής συμφωνίας προσαρτάται στήν παρούσα
                                                                        απόφαση.
  Εκτιμώντας :
                                                                                Αρθρο 2
 ότι ή Κοινότητα καί ή Γουινέα Μπισσάου άρχισαν τίς
 διαπραγματεύσεις, πού προβλέπονται στό άρθρο 17 δεύ
 τερο έδάφιο τής συμφωνίας, γιά τόν καθορισμό τών τρο                  Στόν Πρόεδρο τοϋ Συμβουλίου άνατίθεται νά όρίσει τά
 ποποιήσεων ή τών συμπληρώσεων πού πρέπει νά έπέλ                      πρόσωπα τά όποια έξουσιοδοτοϋνται νά ύπογράψουν τή
 θουν στά παραρτήματά της ή στό πρωτόκολλο πού ανα                     συμφωνία μέ δεσμευτικό γιά τήν Κοινότητα άποτέλεσμα.
 φέρεται στό άρθρο 9"
                                                                       Έγινε στίς Βρυξέλλες, στίς 28 ' Ιουλίου 1982.
 ότι τά δύο μέρη συμφώνησαν νά παρατείνουν τό έν λόγω
 πρωτόκολλο γιά μιά νέα ένδιάμεση περίοδο άπό τήν 1η                                                 Γιά τό Συμβούλιο
 Αύγούστου έως τίς 31 Δεκεμβρίου 1982, άναμένοντας τό                                                    Ό Πρόεδρος
 όριστικό άποτέλεσμα τών διαπραγματεύσεων αύτών,                                                         O. MØLLER
(1)   ΕΕ άριθ. L 226 της 29. 8. 1980, σ. 34.


title: 2011/387/ΕΕ: Απόφαση του Συμβουλίου, της 28ης Ιουνίου 2011 , για την έναρξη της αυτοματοποιημένης ανταλλαγής δεδομένων σχετικά με τις άδειες κυκλοφορίας οχημάτων (ΑΚΟ) στη Σλοβενία

text:
               1.7.2011

               EL

               Επίσημη Εφημερίδα της Ευρωπαϊκής Ένωσης

               L 173/9

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 28ης Ιουνίου 2011
   για την έναρξη της αυτοματοποιημένης ανταλλαγής δεδομένων σχετικά με τις άδειες κυκλοφορίας οχημάτων (ΑΚΟ) στη Σλοβενία
   (2011/387/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την απόφαση 2008/615/ΔΕΥ του Συμβουλίου, της 23ης Ιουνίου 2008, σχετικά με την αναβάθμιση της διασυνοριακής συνεργασίας, ιδίως όσον αφορά την καταπολέμηση της τρομοκρατίας και του διασυνοριακού εγκλήματος (1), και ιδίως το άρθρο 25,
   Έχοντας υπόψη την απόφαση 2008/616/ΔΕΥ του Συμβουλίου, της 23ης Ιουνίου 2008, για την εφαρμογή της απόφασης 2008/615/ΔΕΥ σχετικά με την αναβάθμιση της διασυνοριακής συνεργασίας, ιδίως όσον αφορά την καταπολέμηση της τρομοκρατίας και του διασυνοριακού εγκλήματος (2), και ιδίως το άρθρο 20 και το κεφάλαιο 4 του παραρτήματος,
   Εκτιμώντας τα ακόλουθα:

               (1)

               Σύμφωνα με το πρωτόκολλο σχετικά με τις μεταβατικές διατάξεις, το οποίο προσαρτάται στη συνθήκη για την Ευρωπαϊκή Ένωση, στη συνθήκη για τη λειτουργία της Ευρωπαϊκής Ένωσης και στη συνθήκη για την ίδρυση της Ευρωπαϊκής Κοινότητας Ατομικής Ενέργειας, τα έννομα αποτελέσματα των πράξεων των θεσμικών οργάνων, των λοιπών οργάνων και των οργανισμών της Ένωσης που εκδίδονται πριν από την έναρξη ισχύος της συνθήκης της Λισαβόνας διατηρούνται έως ότου οι πράξεις αυτές καταργηθούν, ακυρωθούν ή τροποποιηθούν κατ’ εφαρμογή των συνθηκών.

               (2)

               Ως εκ τούτου εφαρμόζεται το άρθρο 25 της απόφασης 2008/615/ΔΕΥ και το Συμβούλιο οφείλει να αποφασίζει ομόφωνα εάν τα κράτη μέλη έχουν εφαρμόσει τις διατάξεις του κεφαλαίου 6 της εν λόγω απόφασης.

               (3)

               Το άρθρο 20 της απόφασης 2008/616/ΔΕΥ προβλέπει ότι οι αποφάσεις που αναφέρονται στο άρθρο 25 παράγραφος 2 της απόφασης 2008/615/ΔΕΥ λαμβάνονται βάσει έκθεσης αξιολόγησης η οποία βασίζεται σε ερωτηματολόγιο. Όσον αφορά την αυτοματοποιημένη ανταλλαγή δεδομένων σύμφωνα με το κεφάλαιο 2 της απόφασης 2008/615/ΔΕΥ, η έκθεση αξιολόγησης πρέπει να βασίζεται σε επίσκεψη αξιολόγησης και σε πιλοτική εφαρμογή.

               (4)

               Σύμφωνα με το κεφάλαιο 4 σημείο 1.1 του παραρτήματος της απόφασης 2008/616/ΔΕΥ, το ερωτηματολόγιο που εκπονείται από την αρμόδια ομάδα εργασίας του Συμβουλίου αφορά καθεμία από τις αυτοματοποιημένες ανταλλαγές δεδομένων και πρέπει να απαντηθεί από ένα κράτος μέλος μόλις κρίνει ότι πληροί τις προϋποθέσεις για την ανταλλαγή δεδομένων της συγκεκριμένης κατηγορίας.

               (5)

               Η Σλοβενία έχει συμπληρώσει το ερωτηματολόγιο για την προστασία δεδομένων και το ερωτηματολόγιο σχετικά με τις άδειες κυκλοφορίας οχημάτων (ΑΚΟ).

               (6)

               Η Σλοβενία έχει πραγματοποιήσει με τις Κάτω Χώρες επιτυχή πιλοτική εφαρμογή, προκειμένου να αξιολογηθούν τα αποτελέσματα του ερωτηματολογίου ΑΚΟ.

               (7)

               Έχει πραγματοποιηθεί επίσκεψη αξιολόγησης στη Σλοβενία και έχει καταρτισθεί από την ομάδα αξιολόγησης Βελγίου/Κάτω Χωρών έκθεση σχετικά με την εν λόγω επίσκεψη, η οποία έχει προωθηθεί στην αρμόδια ομάδα εργασίας του Συμβουλίου, προκειμένου να αξιολογηθεί το ερωτηματολόγιο ΑΚΟ.

               (8)

               Έχει υποβληθεί στο Συμβούλιο συνολική έκθεση αξιολόγησης, στην οποία συνοψίζονται τα αποτελέσματα του ερωτηματολογίου, της επίσκεψης αξιολόγησης και της πιλοτικής εφαρμογής ΑΚΟ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τους σκοπούς της αυτοματοποιημένης αναζήτησης αδειών κυκλοφορίας οχημάτων, η Σλοβενία έχει εφαρμόσει πλήρως τις γενικές διατάξεις σχετικά με την προστασία δεδομένων του κεφαλαίου 6 της απόφασης 2008/615/ΔΕΥ και δικαιούται να λαμβάνει και να παρέχει προσωπικά δεδομένα σύμφωνα με το άρθρο 12 της εν λόγω απόφασης από την ημερομηνία έναρξης ισχύος της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 28 Ιουνίου 2011.

            Για το Συμβούλιο

            Ο Πρόεδρος

         FAZEKAS S.

      (1)  ΕΕ L 210 της 6.8.2008, σ. 1.

      (2)  ΕΕ L 210 της 6.8.2008, σ. 12.


title: 2009/208/ΕΚ: Απόφαση του Ευρωπαϊκού Κοινοβουλίου, της 22ας Απριλίου 2008 , σχετικά με το κλείσιμο των λογαριασμών του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2006

text:
               31.3.2009

               EL

               Επίσημη Εφημερίδα της Ευρωπαϊκής Ένωσης

               L 88/141

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 22ας Απριλίου 2008
   σχετικά με το κλείσιμο των λογαριασμών του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2006
   (2009/208/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2006 (1),
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2006, μαζί με τις απαντήσεις του Κέντρου (2),
   έχοντας υπόψη τη σύσταση του Συμβουλίου, της 12ης Φεβρουαρίου 2008 (5843/2008 — C6-0084/2008),
   έχοντας υπόψη τη συνθήκη ΕΚ, και ιδίως το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 1920/2006 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, για την ίδρυση Ευρωπαϊκού Κέντρου Παρακολούθησης Ναρκωτικών και Τοξικομανίας (4), και ιδίως το άρθρο 15,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου (5), και ιδίως το άρθρο 94,
   έχοντας υπόψη το άρθρο 71 και το παράρτημα V του κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A6-0116/2008),

               1.

               επισημαίνει ότι οι τελικοί ετήσιοι λογαριασμοί του Ευρωπαϊκού Κέντρου Παρακολούθησης Ναρκωτικών και Τοξικομανίας είναι οι λογαριασμοί που επισυνάπτονται στην έκθεση του Ελεγκτικού Συνεδρίου·

               2.

               εγκρίνει το κλείσιμο των λογαριασμών του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2006·

               3.

               αναθέτει στον πρόεδρό του να διαβιβάσει την παρούσα απόφαση στο Διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ C 261 της 31.10.2007, σ. 67.

      (2)  ΕΕ C 309 της 19.12.2007, σ. 128.

      (3)  ΕΕ L 248 της 16.9.2002, σ. 1.

      (4)  ΕΕ L 376 της 27.12.2006, σ. 1.

      (5)  ΕΕ L 357 της 31.12.2002, σ. 72.


title: 2011/585/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με το κλείσιμο των λογαριασμών του Ευρωπαϊκού Οργανισμού Φαρμάκων για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/180

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με το κλείσιμο των λογαριασμών του Ευρωπαϊκού Οργανισμού Φαρμάκων για το οικονομικό έτος 2009
   (2011/585/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2009,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2009 συνοδευόμενη από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),

               —

               έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (3), για την ίδρυση ενός Ευρωπαϊκού Οργανισμού Φαρμάκων, και ιδίως το άρθρο 68,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0153/2011),

               1.

               αναβάλλει το κλείσιμο των λογαριασμών του Ευρωπαϊκού Οργανισμού Φαρμάκων για το οικονομικό έτος 2009·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή του Ευρωπαϊκού Οργανισμού Φαρμάκων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 338 της 14.12.2010, σ. 28.

      (2)  ΕΕ L 248 της 16.9.2002, σ. 1.

      (3)  ΕΕ L 136 της 30.4.2004, σ. 1.

      (4)  ΕΕ L 357 της 31.12.2002, σ. 72.


title: 2013/152/ΕΕ: Απόφαση του Συμβουλίου, της 21ης Μαρτίου 2013 , για την έναρξη της αυτοματοποιημένης ανταλλαγής δεδομένων DNA στην Μάλτα

text:
               26.3.2013

               EL

               Επίσημη Εφημερίδα της Ευρωπαϊκής Ένωσης

               L 86/20

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 21ης Μαρτίου 2013
   για την έναρξη της αυτοματοποιημένης ανταλλαγής δεδομένων DNA στην Μάλτα
   (2013/152/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την απόφαση 2008/615/ΔΕΥ του Συμβουλίου, της 23ης Ιουνίου 2008, σχετικά με την αναβάθμιση της διασυνοριακής συνεργασίας, ιδίως όσον αφορά την καταπολέμηση της τρομοκρατίας και του διασυνοριακού εγκλήματος (1), και ιδίως το άρθρο 2 παράγραφος 3 και το άρθρο 25,
   Έχοντας υπόψη την απόφαση 2008/616/ΔΕΥ του Συμβουλίου, της 23ης Ιουνίου 2008, για την εφαρμογή της απόφασης 2008/615/ΔΕΥ (2), και ιδίως το άρθρο 20 και το κεφάλαιο 4 του παραρτήματος,
   Εκτιμώντας τα ακόλουθα:

               (1)

               Σύμφωνα με το πρωτόκολλο σχετικά με τις μεταβατικές διατάξεις, το οποίο προσαρτάται στη Συνθήκη για την Ευρωπαϊκή Ένωση, στη Συνθήκη για τη λειτουργία της Ευρωπαϊκής Ένωσης και στη Συνθήκη για την ίδρυση της Ευρωπαϊκής Κοινότητας Ατομικής Ενεργείας, τα έννομα αποτελέσματα των πράξεων των θεσμικών οργάνων, των λοιπών οργάνων και των οργανισμών της Ένωσης που έχουν εκδοθεί πριν από την έναρξη ισχύος της Συνθήκης της Λισαβόνας διατηρούνται έως ότου οι πράξεις αυτές καταργηθούν, ακυρωθούν ή τροποποιηθούν κατ’ εφαρμογή των Συνθηκών.

               (2)

               Ως εκ τούτου, το άρθρο 25 της απόφασης 2008/615/ΔΕΥ τυγχάνει εφαρμογής και το Συμβούλιο πρέπει να αποφασίσει ομόφωνα εάν τα κράτη μέλη έχουν εφαρμόσει τις διατάξεις του κεφαλαίου 6 της εν λόγω απόφασης.

               (3)

               Το άρθρο 20 της απόφασης 2008/616/ΔΕΥ προβλέπει ότι οι αποφάσεις, οι οποίες αναφέρονται στο άρθρο 25 παράγραφος 2 της απόφασης 2008/615/ΔΕΥ, πρέπει να λαμβάνονται βάσει έκθεσης αξιολόγησης, η οποία βασίζεται σε ερωτηματολόγιο. Όσον αφορά την αυτοματοποιημένη ανταλλαγή δεδομένων σύμφωνα με το κεφάλαιο 2 της απόφασης 2008/615/ΔΕΥ, η έκθεση αξιολόγησης πρέπει να βασίζεται σε επίσκεψη αξιολόγησης και σε πιλοτική εφαρμογή.

               (4)

               Η Μάλτα έχει γνωστοποιήσει στη Γενική Γραμματεία του Συμβουλίου τα εθνικά αρχεία DNA στα οποία εφαρμόζονται τα άρθρα 2 έως 6 της απόφασης 2008/615/ΔΕΥ και τις προϋποθέσεις της αυτοματοποιημένης αναζήτησης, όπως αναφέρονται στο άρθρο 3 παράγραφος 1 της εν λόγω απόφασης, σύμφωνα με το άρθρο 36 παράγραφος 2 της εν λόγω απόφασης.

               (5)

               Σύμφωνα με το κεφάλαιο 4 σημείο 1.1 του παραρτήματος της απόφασης 2008/616/ΔΕΥ, το ερωτηματολόγιο που εκπονείται από την αρμόδια ομάδα εργασίας του Συμβουλίου αφορά καθεμία από τις αυτοματοποιημένες ανταλλαγές δεδομένων και πρέπει να απαντηθεί από ένα κράτος μέλος μόλις κρίνει ότι πληροί τις προϋποθέσεις για την ανταλλαγή δεδομένων της συγκεκριμένης κατηγορίας.

               (6)

               Η Μάλτα έχει συμπληρώσει το ερωτηματολόγιο για την προστασία δεδομένων και το ερωτηματολόγιο σχετικά με την ανταλλαγή δεδομένων DNA.

               (7)

               Η Μάλτα πραγματοποίησε με επιτυχία πιλοτική εφαρμογή μαζί με την Αυστρία.

               (8)

               Έχει πραγματοποιηθεί επίσκεψη αξιολόγησης στην Μάλτα και έχει καταρτισθεί από την αυστριακή ομάδα αξιολόγησης έκθεση σχετικά με την εν λόγω επίσκεψη, η οποία έχει διαβιβασθεί στην αρμόδια ομάδα εργασίας του Συμβουλίου.

               (9)

               Έχει υποβληθεί στο Συμβούλιο συνολική έκθεση αξιολόγησης, στην οποία συνοψίζονται τα αποτελέσματα του ερωτηματολογίου, της επίσκεψης αξιολόγησης και της πιλοτικής εφαρμογής σχετικά με την ανταλλαγή δεδομένων DNA,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τους σκοπούς της αυτοματοποιημένης αναζήτησης και σύγκρισης δεδομένων DNA, η Μάλτα έχει εφαρμόσει πλήρως τις γενικές διατάξεις σχετικά με την προστασία δεδομένων του κεφαλαίου 6 της απόφασης 2008/615/ΔΕΥ και δικαιούται να λαμβάνει και να παρέχει προσωπικά δεδομένα σύμφωνα με τα άρθρα 3 και 4 της εν λόγω απόφασης από την ημερομηνία έναρξης ισχύος της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημέρα της εκδόσεώς της.

      Βρυξέλλες, 21 Μαρτίου 2013.

            Για το Συμβούλιο

            Ο Πρόεδρος

         P. HOGAN

      (1)  ΕΕ L 210 της 6.8.2008, σ. 1.

      (2)  ΕΕ L 210 της 6.8.2008, σ. 12.


title: 2007/142/ΕΚ: Απόφαση της Επιτροπής, της 28ης Φεβρουαρίου 2007 , σχετικά με τη συγκρότηση κοινοτικής κτηνιατρικής ομάδας έκτακτης ανάγκης για την παροχή συνδρομής στην Επιτροπή κατά την υποστήριξη των κρατών μελών και των τρίτων χωρών σε κτηνιατρικά θέματα που αφορούν ορισμένες ασθένειες ζώων

text:
               1.3.2007

               EL

               Επίσημη Εφημερίδα της Ευρωπαϊκής Ένωσης

               L 62/27

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 28ης Φεβρουαρίου 2007
   σχετικά με τη συγκρότηση κοινοτικής κτηνιατρικής ομάδας έκτακτης ανάγκης για την παροχή συνδρομής στην Επιτροπή κατά την υποστήριξη των κρατών μελών και των τρίτων χωρών σε κτηνιατρικά θέματα που αφορούν ορισμένες ασθένειες ζώων
   (2007/142/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Στην περίπτωση κρουσμάτων ορισμένων ασθενειών ζώων ή υποψίας τους, η Επιτροπή πρέπει να παράσχει στήριξη στα κράτη μέλη και στις τρίτες χώρες μέσω κτηνιατρικής επιδημιολογικής εμπειρογνωμοσύνης υψηλού επιπέδου. Η διαθεσιμότητα κτηνιατρικής εμπειρογνωμοσύνης τέθηκε επίσης ως θέμα στο πλαίσιο του Συμβουλίου Γεωργίας και Αλιείας.

               (2)

               Η άμεση διαθεσιμότητα εμπεριστατωμένης τεχνικής εμπειρογνωμοσύνης στον κτηνιατρικό τομέα είναι απαραίτητη, προκειμένου η Επιτροπή να μπορέσει να εκπληρώσει τα καθήκοντά της, ιδίως σε περίπτωση εκτεταμένων κρουσμάτων των εν λόγω ασθενειών ζώων.

               (3)

               Η εμπειρογνωμοσύνη και η υποστήριξη παρέχονται αποτελεσματικότερα από εξειδικευμένη ομάδα εμπειρογνωμόνων, όπως μια κοινοτική κτηνιατρική ομάδα έκτακτης ανάγκης, τα μέλη της οποίας βρίσκονται στη διάθεση της Επιτροπής κατόπιν αιτήματος. Επιβάλλεται η συγκρότηση μιας τέτοιας ομάδας, καθώς και ο καθορισμός του ρόλου και των στόχων της.

               (4)

               Με σκοπό η κοινοτική κτηνιατρική ομάδα έκτακτης ανάγκης να είναι σε θέση να παράσχει στην Επιτροπή την απαιτούμενη κτηνιατρική τεχνική συνδρομή, τα μέλη της μπορούν να μεταβαίνουν στα ενδιαφερόμενα κράτη μέλη ή στις τρίτες χώρες. Σε αυτήν την περίπτωση τα μέλη πρέπει να ενεργούν σε συνεργασία με τις αρμόδιες αρχές του ενδιαφερόμενου κράτους μέλους ή της τρίτης χώρας.

               (5)

               Η κοινοτική κτηνιατρική ομάδα έκτακτης ανάγκης πρέπει να συνεργάζεται, ανάλογα με την περίπτωση, με άλλες διεθνείς ομάδες εμπειρογνωμόνων, όπως το Ευρωπαϊκό Κέντρο Πρόληψης και Ελέγχου Νόσων (ECDC), η Παγκόσμια Οργάνωση για την Υγεία των Ζώων (OIE), ο Οργανισμός Τροφίμων και Γεωργίας (FAO), και η Παγκόσμια Οργάνωση Υγείας (WHO) προκειμένου να εξασφαλιστεί ότι η διαθέσιμη εμπειρογνωμοσύνη αξιοποιείται με τον αποτελεσματικότερο τρόπο,

         ΑΠΟΦΑΣΙΖΕΙ:
   Άρθρο 1
   1.   Συγκροτείται κοινοτική κτηνιατρική ομάδα έκτακτης ανάγκης, αποτελούμενη από εμπειρογνώμονες (εφεξής «η ομάδα») για την παροχή κτηνιατρικής τεχνικής συνδρομής σχετικά με τα μέτρα ελέγχου που αφορούν τις ασθένειες υποκείμενες στην κοινοποίηση που παρατίθεται στο παράρτημα Ι της οδηγίας 82/894/ΕΟΚ του Συμβουλίου (1) (εφεξής «οι ασθένειες»).
   2.   Τα μέλη της ομάδας επιλέγονται μεταξύ των εμπειρογνωμόνων στους τομείς της κτηνιατρικής επιδημιολογίας, της ιολογίας, των αγρίων ζώων, της διαχείρισης προγραμμάτων εκρίζωσης, της εργαστηριακής διαγνωστικής, της οργάνωσης των κτηνιατρικών υπηρεσιών και του ρυθμιστικού πλαισίου, της κοινοποίησης κινδύνων, της διαχείρισης και οποιουδήποτε άλλου σχετικού τομέα για τον έλεγχο των ζωικών ασθενειών.
   Άρθρο 2
   1.   Η ομάδα θα συνδράμει την Επιτροπή σε τεχνικά κτηνιατρικά θέματα σχετικά με τα μέτρα ελέγχου των ζωικών ασθενειών που λαμβάνονται σε περίπτωση κρουσμάτων των ασθενειών ή υποψίας τους.
   Η εν λόγω συνδρομή περιλαμβάνει συγκεκριμένα:

               α)

               επιστημονική, τεχνική και διαχειριστική επιτόπια βοήθεια όσον αφορά στην επιτήρηση, την παρακολούθηση, τον έλεγχο και την εκρίζωση των ασθενειών, σε στενή συνεργασία με τις αρμόδιες αρχές του ενδιαφερόμενου κράτους μέλους ή της τρίτης χώρας σε σχέση με κρούσματα της ασθένειας ή υποψίας τους·

               β)

               συγκεκριμένες επιστημονικές συμβουλές για τις κατάλληλες διαγνωστικές μεθόδους και τις επιδημιολογικές έρευνες σε συντονισμό με το ενδιαφερόμενο κοινοτικό εργαστήριο αναφοράς όπως παρατίθεται στο παράρτημα VII του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (2), και με άλλα εργαστήρια αναφοράς, ανάλογα με την περίπτωση·

               γ)

               συγκεκριμένη βοήθεια για την εξασφάλιση συντονισμού με τις κτηνιατρικές υπηρεσίες των κρατών μελών και των τρίτων χωρών και με το ενδιαφερόμενο κοινοτικό εργαστήριο αναφοράς, όπως παρατίθεται στο παράρτημα VII του κανονισμού (ΕΚ) αριθ. 882/2004, και με άλλα εργαστήρια αναφοράς, ανάλογα με την περίπτωση.

         2.   Η Επιτροπή μπορεί να δημοσιεύει στον ιστοχώρο της συνοπτική έκθεση των δραστηριοτήτων της ομάδας και οποιοδήποτε πόρισμα ή έγγραφο εργασίας βάσει των δραστηριοτήτων της ομάδας.
   Άρθρο 3
   1.   Κάθε έτος, το αργότερο έως την 1η Ιουνίου, και –την πρώτη φορά– όχι αργότερα από 30 ημέρες από την ημερομηνία της δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης, τα κράτη μέλη υποβάλλουν στην Επιτροπή τον κατάλογο των εμπειρογνωμόνων που προτείνουν ως μέλη της ομάδας για το επόμενο ημερολογιακό έτος.
   Με αυτήν την ευκαιρία, τα κράτη μέλη παρέχουν όλες τις απαιτούμενες πληροφορίες για τα επαγγελματικά προσόντα και τον τομέα εμπειρογνωμοσύνης για κάθε υποψήφιο εμπειρογνώμονα.
   2.   Τα μέλη της ομάδας ορίζονται από την Επιτροπή σύμφωνα με τις προτάσεις των κρατών μελών.
   Κάθε έτος, το αργότερο την 1η Νοεμβρίου, η Επιτροπή ενημερώνει τα κράτη μέλη στα πλαίσια της μόνιμης επιτροπής για την τροφική αλυσίδα και την υγεία των ζώων σχετικά με τον ενημερωμένο κατάλογο των μελών της ομάδας.
   Η Επιτροπή δημοσιεύει στον ιστοχώρο της τον εν λόγω ενημερωμένο κατάλογο.
   Τα ονόματα των μελών συγκεντρώνονται, υποβάλλονται σε επεξεργασία και δημοσιεύονται σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (3).
   Τα μέλη που δεν είναι πλέον σε θέση να συμβάλουν αποτελεσματικά στις εργασίες της ομάδας, που παραιτούνται ή δεν ανταποκρίνονται στους όρους του άρθρου 4 της παρούσας απόφασης ή του άρθρου 287 της συνθήκης για την ίδρυση της Ευρωπαϊκής Κοινότητας, αντικαθίστανται.
   Άρθρο 4
   Η ομάδα συμμορφώνεται με τον εσωτερικό κανονισμό που θεσπίζεται από τις υπηρεσίες της Επιτροπής βάσει του τυποποιημένου εσωτερικού κανονισμού για τις ομάδες εμπειρογνωμόνων.
   Ο εν λόγω εσωτερικός κανονισμός δημοσιεύεται στον ιστοχώρο της Επιτροπής.
   Άρθρο 5
   Τα μέλη της ομάδας θα πρέπει:

               α)

               κατόπιν αιτήματος της Επιτροπής, να είναι διαθέσιμα ανά πάσα στιγμή σε σύντομο χρονικό διάστημα·

               β)

               να μην αποκαλύπτουν τις πληροφορίες που συλλέγουν ως αποτέλεσμα των εργασιών της ομάδας όταν ενημερώνονται ότι οι εν λόγω πληροφορίες είναι εμπιστευτικές.

         Άρθρο 6
   Τα μέλη της ομάδας δικαιούνται αποζημίωση για τη συμμετοχή τους στις επιτόπιες δραστηριότητες της ομάδας και για τα καθήκοντα ως επικεφαλής της ομάδας ή εισηγητή για συγκεκριμένο ζήτημα της αποστολής, όπως προβλέπεται στο παράρτημα της παρούσας απόφασης.
   Τα μέλη της ομάδας αποζημιώνονται σύμφωνα με τους κανόνες για την αποζημίωση των δαπανών ταξιδιού, διαμονής και άλλων δαπανών για τους εξωτερικούς εμπειρογνώμονες του «τμήματος εμπειρογνωμόνων», του Γραφείου διοίκησης και διακανονισμού ατομικών δικαιωμάτων της Ευρωπαϊκής Επιτροπής.

      Βρυξέλλες, 28 Φεβρουαρίου 2007.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 378 της 31.12.1982, σ. 58.

      (2)  ΕΕ L 165 της 30.4.2004, σ. 1. Διορθώθηκε στην ΕΕ L 191 της 28.5.2004, σ. 1.

      (3)  ΕΕ L 8 της 12.1.2001, σ. 1.

      ΠΑΡΑΡΤΗΜΑ
      ΑΠΟΖΗΜΙΩΣΕΙΣ
      Τα μέλη της ομάδας δικαιούνται αποζημίωση για τη συμμετοχή τους στις δραστηριότητες της ομάδας ως εξής:

                  Για συμμετοχή στις επιτόπιες δραστηριότητες της ομάδας:

                              —

                              300 ευρώ για κάθε ημέρα πλήρους συμμετοχής ή 150 ευρώ για πρωινή ή απογευματινή συμμετοχή ή εξωτερική συνεδρίαση για τις εργασίες της ομάδας.

                  Για καθήκοντα επικεφαλής της ομάδας ή εισηγητή για δραστηριότητες που απαιτούν τουλάχιστον μια ημέρα εργασίας και με προηγούμενη γραπτή συμφωνία της Επιτροπής:

                              —

                              300 ευρώ.